
DEARBH-BHEACHD  AIR  SLAINT. 


Is  fìor  liiachmlio  dearhh-hheachd  air  slàmt  do'n 
anam.  Is  ni  so  a  ta  clio  luaclimhor,  soilleir, 
fèumail  ann-fèin,  ionnus  gu'n  saoileamaid  nach 
bitheadh  aobhar  idir  air  aon  f  hocal  a  ràdh  chum 
a  luachmhorachd  a  dhearbhadh,  no  idir  a  sparr- 
adh  air  neach  sam-bith,  gidheadh  nach  iomadh 
neach  a  dh-f  haodas  an  leabhran  so  a  leughadh, 
aig  nach  'eil  an  dearhh-bheachd  so  fathast.  Is 
ànn  ris  a'  mhuinntir  a  ta  anns  an  staid  bhochd 
BÌn  a  b'àill  leam  labhairt  gu  soilleir,  dìleas,  dìreach, 
teànn  anis. 

Agus  anis,  matà,  a  lèughadair  ionmhuinn, 
smuainich  gu  cùramach  mar  bhuineas  a'  cheirt 
BO  do  shlàint  agus  do  shìth  d'anama.  Tha  thu 
nis  a'  creidsinn  gu'm  bheil  Dia  ànn ;  gur  è  am 
Biobull  focal  Dhè  ;  gu'n  tig  am  bàs  agus  an  dèigh 
BÌn  breitheanas,  agus  theirinn  gu'm  bheil  thus' 
ag  ìarraidh  a  bhi  air  d'  uallachadh  a  chum  seas- 
amh  saor  air  deas  làimh  Dhè  air  an  là  nihòr  :  a 
dh'aon  fhocal,  faodaidh  gur  aon  thusa  de'n  àir- 
eamh  lìonmhoir  sin  a  ta  nis  ag  aontachadh  le  uile 
fhìrinnibh  an  t-soisgeil,  agus  a  tha  gu  tric  fo 
chùram  mu  nithibh  mòra  na  sìorruidheachd  gun 
smuaineachadh  riamh  fathast  air  a'  cheist  mhòir 
agus   shìorruidh   so,    eadhon   dearhh-bheachd  uo 

cìnnteas  air  slàint  d'anama  fèin,  a  làn-shocrachadh 
eadar  thu-fèin  agus  Dia.  Is  è  do  dhòchas  air 
uairibh  gur  Criosduidh  thu,  agus  air  uairibh  eile 
bithidh  eagal  ort  nach  eadh.  Ach  ma  dh-f  haigh- 
nichear  dhìot  anis,  no  air  àm  eile,  Am  bheiljios 
agad  gur  f  ìor  Chriosduidh  thu  ?  An  urrainn  thus' 
a  ràdh  le  f  ìrinn  giir  eadh  ?  An  urrainn  thu  ràdh 
gun  bhrèig,  Tha  dearbh-bheachd  agam  air  slàint 
m'anama?  no  am  fèumadh  do  chridhe  aideachadh 
nach  d'fheuch  thusa  riamh  fathast  gu  beò-dhùr- 
achdach  ris  a'  cheist  so  a  shocrachadh  eadar  thu- 
fèin  agus  Dia  ?  Thoireadh  anis  coguis  gach  aoin, 
a  lèughas  na  briathran  so,  breth  co  dhiubh  a  tha, 
no  nach  'eil  ìad  ag  ìnnseadh  staid  a  chridhe. 

Agus  ciamar  is  urrainn  thus'  a  bhi  beò  gun 
f  hios  cìnnteach  agad  air  a'  chuis  hiachmhoir  so  ? 
Na'm  b'ain-diadhach  thu  ann  do  smuaintibh,  a' 
deanamh  tàire  mar  tha,  mo  chreach  !  mòran  a' 
deanamh,  araon  air  ainm  Chriosd,  agus  air  ùgh- 
darras  Dhè — a'  deanamh  fala-dhà  de'n  pheacadb, 
agus  ri  fanaid  air  gach  guth  a  chluinneas  tu 
mu'n  t-sìorruidheachd — ged  bu  bhrònach,  truagh 
do  chor  mar  sin,  cha  b'iongantach  idir  è.  Mur 
bitheadh  tu  'creidsinn  idir  ann  an  Dia,  cha  b'iong- 
antach  ged  bhitheadh  tu  toilichte  gun  dearbh- 
bheachd  agad  air  fàbhar  Dhè.  Mur  bitheadh  sùil 
idir  agad  ri  sonas  an  dèigh  do  bhàis,  cha  b'iongant- 
ach  idir  ged  nach  cuireadh  tu  mòr  dhràgh  ort-fein 
an  diugh,  a  chum  thu-fein  ullachadh  air  a  shon. 
Ach  mur  ain-diadhach,  no  mì-chreideach  thu,  am 
bheil  thu  coma  do  nithibh  sìorruidh  ?  am  bheil 
d'inntinn  gu  lèir  air  a  lìonadh  suas  le  nithibh 
aimsireil — air  a  toirt  gu  làn  do  thoil-inntinn  na 
beatha  so,  gun  smuaineachadh   idir  air  d'anam, 

agus  air  sìorruidheachd,  agus  air  Dia,  agus  air 
Criosd,  agus  air  breitheanas  ri  teachd — gu  dearbh 
bu  mhòr  an  t-aobhar  bròin  do  dhoiUe  agus 
d'amaideas  mar  sin,  ach  cha  b'iongantach  idir 
thus  a  bhi  beò  gu  toilichte  gu'n  fhios  idir  agad 
mu  nithibh  do  nach  'eil  spèis  no  sùim  air-bith 
agad.  Ach  ma  tha  thus'  a'  creidsinn  anns  na 
nithibh  sin,  no  ag  aideachadh  a  bhi  'creidsinn 
ànnta,  no  fo  chùram  mu  do  shonas  sìorruidh ;  agus 
thu  air  uairibh  mar  gu'm  bitheadh  tu  gu  dùrachd- 
ach  ag  ìarraidh  slàinte ;  agus  tusa  fathast  beò  o 
sheachduin  gu  seachduin,  o  mhios  gu  mios,  agus 
o  bhliadhna  gu  bliadhna  ann  an  cor  cho  neo-chìnnt- 
each  mu  thimchioU  do  shlàinte — is  neònach — 
iongantach — uamhasach  an  nì  è — gu  dearbh  ! 

Cha  b'àill  leat  idir  fantuinn  neo-chmnteach 
mu  nithibh  luachmhor  eile.  Is  maith  is  aithne 
dhuit  ciod  è  sin  seasamh  ri  taobh  leapa  anns  am 
bi  do  charaid  gràdhach  a'  fulang  fo  thinneas; 
abair  pàrant, — do  phiuthair,  no  do  bhean — do 
mhac,  no  do  nighean,  'us  tus'  a'feitheamh  le  im- 
cheist  agus  fo  phìanadh  cridhe  ri  barail  an  dochd- 
adair  mu  thimchioll  do  charaid — a'  bharail  leis 
am  bi  do  mhisneachd  air  a  beothachadh  suas,  no 
do  dhòchas  air  a  ghearradh  sìos — d'eagal  air  a 
mheudachadh,  no  air  a  sgapadh  air  falbh.  Am 
b'àiU  leat  a  bhi  fad  ùine  neo-chìnnteach  mu  chùid 
mar  sin?  Am  bitheadh  sin  socrach  leat?  Cò 
nach  f  hac  an  imcheist  mhòr  agus  am  mi-f  hoigh- 
idin  leis  am  feithear  amhàin  le  luchd-coimhid 
ann  an  cùirt-cheartais  ris  a'  bhìnn  a  bheirear 
amach  leis  a'  bhreitheamh,  'nuair  nach  'eil  fios  co 
dhiubh  is  è  binn  beatha  no  bàis  a  bheirear  air  a' 
chiontach?   Agus   ma  bhitheas  eagal  cho  trom 

gin  orra-san  nach  'eil  ach  'n  an  luchd-coimhid 
amhàin,  smuainich  air  pìan  a'  phriosanaich  fèin, 
agus  arist  air  pìan  a  chàirdean,  agus  iad  a'  crith 
'n  an  cridheachan,  agus  ìad  mar  gu'm  b'eadh  a' 
lèughadh  bìnn  a'  phriosanaich  ann  an  gnùis  a' 
bhreitheimh,  mu'm  bi  ì  air  a  toirt  amach  !  Ach 
ged  is  drùighteach  sealladh  mar  sin,  is  beag  è 
('mach  0  cheangal  ri  staid  shìorruidh  a'  chiontaich) 
ann  an  coimeas  ris  a'  cheist  so,  eadhon  slàint 
shiorruidh  do  d'anam,  0  na'n  creideadh  tusa  da 
rìreadh  gu'm  bheil  Dia  ànn,  gu'm  bheil  nèamh, 
ifrinn,  agus  Slànuighear  ànn,  ciamar  a  b'urrainn 
sìth  a  bhi  agad  gus  am  biodh  fios  cìnnteach  agad 
gur  è  an  Slànuighear  sin  do  Shlànuighear-sa — 
gu'm  bh  eil  thu  air  do  shaoradh  o  ifrinn,  agus 
gur  è  ncamh  d'àit  còmhnuidh  agus  d'aoibhneas 
siorruidh.  Is  iongantach  gu'm  b'urrainn  thu 
biadh  itheadh,  no  laidhe  air  do  leabaidh,  no  obair 
sam-bith  eile  'dheanamh  gus  am  bi  ceist  mhòr  so 
na  sìorruidheachd  air  a  socrachadh  leat. 

Cuimhnich,   mo  lèughadair   ionmhuinn,   gu'm 
bheil  thu  air  a'  cheart  mhionaid  so,  an  dara  cuid  ' 
fo  thlachd,  no  fo  f  heirg  Dhè,  agus  gu'm  bheil  thu 
gun  teagamh  air-bith  an  dara  cuid  a'  greasad  air  | 
d'aghaidh  gu  nèamh   no  gu   ifrinn.     Am  bheil  \ 
thusa,  matà  neo-chtnnteach  cò  an  t-sligh  air  am 
bheil  thu  nis  a'  gluasad  ?   Am  bheil  thu  fathast  i 
gun  f  hios  agad,  co  dhiubh  is  Snn  air  an  t-sligh  I 
ghlain  sin  a  tha  gu  dìreach  a'  treòrachadh  gu  j 
nèamh,  no  air  an  t-sligh  dhorch  sin  a  tha  gu 
liìbach  a'  treòrachadh  gu  ifrinn,  a  tha  thu  nis  ag 
imeach  ?  ma  tha  thu  neo-chìnnteach  cò  an  cèum 
air  am  bheil  thu,  cuimhnich  cha  n-atharraich  do  j 
neo-chìnnteas   a'   chùis    idir.     Gabhaidh    tu   do  ] 

thurus  ann  an  carbad  air  rathad-iaruinn  'uuair  a 
dh-fhàgas  è  am  baile-mòr,  Ach  mu'n  tèid  thu 
fad  air  d'aghaidh  air  an  t-sligh,  faighnichidh  aon 
de  do  cho-luchd-turuis  dhìot  càit  am  bheil  thu 
'dol?  "  Cha  n-'eil  mì  ro  chinnteach,"  their  thu 
ris,  "  ach  tha  mi  'an  dòchas  gu'm  bheil  mi  air  an 
sligh  gu  Dun-Eidin."  "  Gu  Dun-Eidin,  a  dhuine  ? 
Is  ànn  a  tha  thu  dìreach  air  an  rathad  gu  Sout- 
ampton  !"  "  Tha  mi  'an  dòchas  nach  ànn,"  their 
thu ;  "  ach  bha  teagamh  agam  air  a'  chùis  ;  cha 
robh  mì  làn  chìnnteach  ach  fatliast,  is  è  mò 
dhòchas  gu'n  ruig  mì  Dun-Eidin."  "  A  dhuine," 
arsa  do  chompanach,  "  cha  ruig,  cha  ruig,  tha  do 
chùlaobh  ris  a'  bhaile  sin,  agus  gach  mìle  thèid 
thu  air  d'aghaidh,  tha  thu  mile  na's  f  haide  air 
falbh  o  Dhun-Eidin,  agus  mìle  na's  fhaisg'  air 
Soutampton.  Gabh  comhairle,  agus  leum  amach 
às  a'  charbad  aig  a'  cheud  àit-seasaimh  a  ruigeas 
è."  Ach,  mo  lèughadair,  is  maith  is  aithne 
dhuit-sa  an  rathad  a  ghabhail  na's  feàrr  na  sid,  'an 
àm  dhuit  a  bhi  'dol  air  astar.  Is  maith  is  aithne 
dhuit,  ma  bhitheas  tu  neo-chìnnteach  cò  an 
rathad  air  am  bheil  thu  'dol,  nach  atharraich  sin 
firinn  na  cùis'  idir ;  agus  air  an  aobhar  sin,  ni  thu 
thu-fèincìnnteachmu'nt-sligh,  mu'mfalbh.  Ach  do 
thaobh  na  ceiste  mòire  so,  beatha  shiorruidh,  no 
BA8  sioRRUiDH,  ccadaichidh  tu  dhuit-fèin  fantuinn 
neo-chìnnteach,  Ach  cuimhnich  gu'm  bheil  thu 
nis  a'  greasad  le  luathas  a's  mò  na  luathas  an 
rathaid-iarruinn,  gu  sonas  sìorruidh,  no  gu  dòruinn 
shìorruidh,  Co  aca  sligh  dhiubh  sin  air  am  bheil 
thu?.  "  Cha  n-'eil  mì  ro  chìnnteach,"  their  thu, 
Mur  'eil,  faodaidh  tus'  a  bhi  nis  gun  f  hios  agad, 
air  an   t-sligh  gu  sgrios  shìon-uiJh.     "  Is  è  mo 


O  DEARBH-BHEACHD    AIR    SLAINT. 

dhòchas  nach  'eil,"  their  thu.  Ach  cha  n-atharr- 
aich  an  dòchas  lòm  sin  a'  chùis — tha  ì  fathast 
mar  bha  ì  roimhe,  f  had  's  a  bhitheas  tusa  neo- 
chinnteach.  Ma  tha  thii  nis  air  an  rathad  gu 
sgrios,  is  mealltach  do  dhòchas,  agus  tha  thusa  air 
do  mhealladh  air  d'aghaidh  leis,  ach  cuimhnich 
cha  n-urrainn  an  dòchas  dorchd  sin  a  th'agad-sa 
sligh  sgriosail  a  thionndaidh  gu  sligh  na  beatha 
dhuit.  Cha  n-urrainn  è,  is  è  nach  urrainn.  Agus 
ma  tha  thu  nis  air  sligh  na  saorsa  fo  dhearbh- 
bheachd  air  do  theàrnadh,  agus  air  do  thurus  a 
dh-ionnsuidh  a'  bhaile  nèamhaidh,  nach  è  gu  mòr 
a's  feàrr,  a  chum  do  shìth  agus  d'astar  a  chur  air 
aghaidh,  làn  f  hios  cìnnteach  a  bhi  agad  air  sin. 

Ma  tha  do  choguis  air  a  dùsgadh  gu  ceart,  ma 
tha  thu  an  làthair  Dhè,  a'  faicinn  meud  agus 
truimeid  a'  chionta  agus  an  dìtidh  a  ta  ceangailte 
riut  do  thaobh  do  nàduir  agus  do  chleachdaidh ; 
seadh  ma  tha  ceart  mhothachadh  agad  air  na 
nithibh  sin,  cha  n-urrainn  sìth  a  bhi  aig  d'anam 
a  dh-eashuidh  dearhh-bheachd.  Faodaidh  nach 
f  haigh  thu  dearbh-hheachd  air  bàll,  no  cho  luath 
's  a  dh-ìarras  tu  è,  ach  is  beag,  bochd  do  shìth  gus 
am  faigh  thu  è.  Is  coigreach  do  shìth  thu,  oir 
cha  b'aithne  dhuit  sìth  riamh,  gus  am  bi  a'  cheist 
so  air  a  socrachadh.  Ho  !  b'f  heàrr  gu'm  moth- 
aicheadh  sluagh  plàigh  a'  pheacaidh,  truimead 
cionta  agus  dìtidh  ;  na'n  deanadh  ìad  sin,  cha  bu 
leòr  leo  idir  an  t-iompachadh  faoin,  fahimh, 
goirid  leis  am  bheil  mòran  toilichte  gu  tric  air  an 
là  an  diugh, — ìompachadh  a's  trìc  a  sheargas  às, 
ach  beag  cho  luath  's  a  thig  è. 

Ach,  a  leughadair,  guidheam  ort  anis,  na  gabh 
fois  gu  bràth  gus  am  faigh  thu  dearbh-bheachd 


DEARBH-BHEACHD  AIR  SLAINT,  iJ 

air  slàint.  Mur  ìnnseadh  Dia  clliuit  gu  soilleir 
gu'm  faod  thu  am  beannachd  so  'f  haotuinn  maille 
ri  beannachdan  eile  an  t-soisgeil,  bu  ni  eile  sin. 
Ach  is  gnothach  ro  chudthromach  do  shlàint 
shìorruidh  gu  'fàgail  an  crochadh  air  barail,  no 
air  "  ma  dhaoite."  Na  gabh  fois  idir  geda 
b'urrainn  tha  ràdh,  "  Tha  mì  'an  dòchas  gu'm  bi 
mì  air  mo  theàrnadh,"  no  "  tha  mì  ag  earbsa  gu'm 
bheil  mì  air  an  t-sligh  gu  ncamh."  An  dara  cuid 
tJia  ar  peacaidhean  air  am  maitheadh  dhuinn,  no 
cha  n-'eil.  An  dara  cuid,  is  sinne  "  clànn  Dhe' 
tre  chreidimh  ann  an  Criosd,''  no  is  "  clànn  feirge 
sinn  eadhon  mar  chàch."  Faodaidh  tusa,  ma's 
àiU  leat,  ìnnseadh  le  cìnnteas  cò  an  staid  dhiubh 
sìn  anns  am  bheil  thu-fèin.  Ho  !  matà,  na  gabh 
fois  gus  am  bi  thu  làu  chìnnteach.  Na'n  robh 
do  thigh  a'  losgadh  seachad,  agus  tusa  neo-chìnnt- 
each  an  gabhadh  an  Lisair  casgadh,  nach  bu  bheag 
d'fhois  gus  am  bitheadh  tu  làn  chìnnteach  gu'n 
robh  do  thigh  air  an  làimh  shàbhailt.  Na'n 
d'f huair  thu  litir  leis  a'  phost  a  dh'fhàgadh  neo- 
chìnnteach  thu  gus  an  tigeadh  an  ath  phost,  nach 
do  chaill  thu  do  chuid  uile  de'n  t-saoghal,  agus 
gu'n  robh  thu  fèin,  do  bhean  'us  do  chlànn  ann 
an  cunnart  a  bhi  air  bhur  fàgail  raar  bhaigearan 
truagh,  nach  bu  bheag  d'f  hois  air  an  àm  sin  ? 
Ka'n  cluinneadh  tu  gu'n  do  bhuail  long,  auns  an 
robh  caraid  dileas  dhuit,  air  creig  agus  gu'n  do 
chailleadh  a'  chuid  a's  mò  de  na  blia  air  bòrd,  ach 
gu'n  robhbeagan  air  an  teàrnadh,  gun  f  hios  agad  an 
robh  do  charaid  fèin  air  a  theàrnadh,  nach  bu 
mhòr  d'imcheist  agus  do  mhi-fhois  gus  an  cluinn- 
eadh  tu  le  cìnnteas  an  robh  do  charaid  beò  no 
marbh  ?    Gu  cìnnteach  dh-fhaodadh  Criosduidh  a 

bhi  air  a  cliumail  ann  an  sìth,  eadhon  ann  an 
staid  mar  sin,  no  ann  an  staid  na's  cruaidhe. 
Ach  is  ànn  le  eòlas  air  a  Shlànuighear  agus  air 
a  Dhia  a  gheibheadh  è  an  t-sìth  neartachaidh  sin. 
Ach  ciod  is  f  hìach  na  nithe  sin  ann  an  coimeas 
ris  a'  cheist  mhòir  so  mu'm  bheil  thusa  fathast 
neo-chìnnteach  ?  Ma  sheallas  tu  suas  ri  Dia, 
agus  thu  gun  f hios  agad  an  è  d'Athair  è  ann  an 
Criosd  : — ma  sheallas  tu  suas  gu  nèamh,  agus  thu 
gun  f  hios  agad  am  bheil  oighreachd  dhuit  an  sin ; 
— ma  sheallas  tu  sìos  gu  ifrinn,  fiosrach  gu'n  robh 
thu  toilltinneach  oirre  agus  buailteach  dhì,  agus 
thu  gun  f  hios  agad  am  bheil  thu  air  do  shaoradh 
o'n  f  heirg  ri  teachd  !  Agus  ma  smuainicheas  tu 
cho  neo-chmnteach  's  a  tha  do  bheatha  ghoirid 
air  thalamh,  agus  air  cho  cìnnteach  's  a  tha  là 
teachd  Chriosd  ann  an  cumhachd  agus  ann  an 
glòir,  nach  f  hada  gus  an  tig  è  co  aca  'bhitheas 
tusa  beò  gu  'theachd  'fhaicinnno  nach  bi  !  Seadh 
'nuair  a  smuainicheas  tu  air  sin,  agus  thu  gun 
f  hios  agad  na'n  tigeadh  Criosd  an  diugh  an  ànn  i 
chum  thus'  a  ghabhail  d'a  ionnsuidh  fèin,  no  chum 
peanas  a  dheanamh  ort  le  sgrios  shìorruidh  'g 
d'f  huadach  air  falbh  uaith-fèin,  agus  o  ghlòir  a  ! 
chumhachd  !  Ma  laidheas  tu  sios  air  an  oidhche, 
agus  thu  gun  f  hios  agad  nach  fosgail  thu  do 
shùilean  ann  an  sgrios  na  h-ifrinn  !  cionnus  is 
urrainn  fois  a  bhi  agad,  f  had  's  a  bhitheas  na  'j 
ceistean  sin  air  am  fàgail  gun  socrachadh  leat  ?  | 
(xu'n  deònaicheadh  Dia,  ìad  drùigheadh  èifeachd- 
ach  a  dheanamh  air  do  choguis,  chum  nach  gabh 
thusa  fois  aon  mhionaid  tuilleadh  gus  am  bi  làn  j 
fhios  cìnnteach  agad  gu'n  "  deachaidh  tu  thairis| 

o  bbàs  gu  beatba" — seadb  fios  gu'm  bi  thu  air  do 
theàrnadb  gu  sìorruidb. 

I, — Grbeibbear  air  an  àm  so  mòr  tbeagamb,  no 
mòr  neo-cbìnnteas  air  a'  cbùis  so  ameasg  Cbriosd- 
uidbean — tba  so  air  sgaoileadb  gu  farsuinn  ameasg 
sluaigb — Criosduidbean  neo-cliìnnteacb  am  fìor 
Criosduidbean  ìad  no  nacb  eadb.  Acb  is  c 
teagasgan  Tiomnaidb  Nuaidb — teagasg  an  t-Soisg- 
eil — gu'm  faod  Criosduidbean  fìos  cìnnteacb  a 
bbi  aca,  agus  gur  còir  dboibb  fios  cìnnteach 
iarraidb,  am  fior  Cbriosduidbean  ìad  no  nacb  eadb. 
Is  còir  fios  cinnteacb,  agus  faodaidb  fios  cìnnteach 
a  bbi  aig  gacb  Criosduidb  am  bbeil,  no  nacb  'eile 
è  ann  an  Criosd.  Is  ànn  a  cbum  Cbriosduidbeau 
a  tba  Litricbean  nan  Abstol  air  an  sgrìobbadh, 
agus  a  cbum  muinntir  aig  an  robb  fios  gu'm  bu 
Chriosduidbean  ìad — muinntir  aig  an  robb  mar  sin 
fios  gu'n  robb  ìad  air  an  teàrnadb,  Tba  uile 
tbeagasg  nan  Litricbean  sin  a'  treòrachadb  a  cbum 
dearbh-bheacJid  air  slàint  a  thabbairt  do  Cbriosd- 
uidhean,  agus  a  cbum  an  làn  dbaingneacbadh 
anns  an  dearbh-bheachd  sin.  Anns  gacb  comhairle 
no  earail  a  ta  air  a  toirt  do  Chriosduidbean  anns 
an  Litrichibh  nan  Abstol,  ghbeibhear  iad  air  an 
aideachadh  mar  Cbriosduidbean,  no  mar  mhuinn- 
tir  aig  an  robh  fios  gu'm  bu  Chriosduidbean  ìad- 
fèin.  Is  ànn  air  sin  a  tha  gach  togradh  a  cbum  am 
beatha  'chaitheamh  gu  diadhaidh  air  a  stèidheacb- 
adb.  Tha  dhà  no  tri  earrainnean  anns  na  Litrich- 
ibb,  a  dh-f  haodas  cuid  a  thogail  mar  dhearbhadb 
nach  robb  fios  cìnnteacb  aig  na  ceud  Chriosduidb- 
ean  gu'n  robh  ìad  air  an  teàrnadb,  acb  an  uair  a 
rànnsaichear  na  h-earrainnean  sin  ann  an  co- 
cheangal  ris  a'  cbo-theagasg,  tha  iad  a'  dearbbadh 

gu'n  robh  dearhh-hheachd  air  slàint  aig  na  ceud 
Chriosduidhean.  A  dh-easbhuidh  an  dearbh- 
bheachd  so  cha  n-urrainn  sìth,  no  cumhachd  thairis  | 
air  a'  pheacadh,  no  neart  gu  Dia  a  ghlòrachadh, 
no  aoibhneas  ann  an  sùil  ri  teachd  Chriosd,  a  bhi 
aig  anam  air-bith. 

Cho  luath  's  a  ghairm  ar  Slànuighear  beannaichte 
àireamh  dheisciobul  m'a  thimchioll  fèin,  daoine 
'bha  air  an  teagasg  le  Dia  an  t-Athair  a  chum 
Criosd,  Mac  an  Dè  bheò,  aithneachadh  agus 
aideachadh,  thòisich  è  ri  focail  soluis,  aoibhneis 
agus  sòLais  a  labhairt  ris  na  deisciobuil  sin  anns 
na  briatliraibh  so  ag  ràdh,  "  Na  bitheadh  eagal 
ort,  a  threud  bhig;  oir  is  è  deadh  thoil  bhur 
n-Athar  an  rìoghachd  a  thoirt  duibh."  Lùc.  12.  32. 
"  Na  deanaibh  gàirdeachas  airson  gu'ra  bheil  na 
spioraid  fo  bhur  smachd;  ach  deanaibh  gàirdeachas 
airson  gu'm  beil  bhur  n-ainmean  sgrìohhta  anns  na 
nèamhan."  Eòin  10.  20.  "  Gru  deimhin,  deimhin 
tha  mi  ag  ràdh  ribh,  An  ti  a  dh'èisdeas  ri  m'  f  hocal- 
sa,  agus  a  tha  'creidsinn  anns  an  ti  a  chuir  uaith 
mi,  tha  a'  hheatha  mhaireannach  aige  agus  cha  tig 
e  chum  dìtidh;  ach  chaidh  e  thairis  o  bhàs  gu 
beatha."  Eòin  5.  24.  "  Tha  mo  chaoraich-sa  ag 
èisdeachd  ri  m'  ghuth,  agus  is  aithne  dhomh  iad, 
agus  leanaidh  iad  mi  :  agus  bheir  mi  a'  bheatha 
mhaireannach  dhoibh  ;  agus  cha  sgriosar  iad  am 
feasd,  ni  mò  a  spìonas  neach  air-bith  as  mo  làirah 
iad."  Eòin  10.  27,  28.  Nach  fios  cìnnteach  sin  ? 
Agus  arìst  an  dèigh  aiseirigh  Chriosd  gheibhear  è 
ag  ainmeachadh  a  shluaigh  mar  a  cliuideachd 
fein,  ag  ràdh,  "  Ach  imich  chum  mo  bhràithrean, 
agus  abair  riu,  Tha  mise  'dol  suas  chum  m'Athar 
fein   agus  bhur  n-Athar-se,  agus  chum  mo  Dhè 

fèin  agus  bhur  Dè-se,"  Eòin  20,  17.  Am  b'ur- 
ramn  ìadsan,  a  fhuair  an  teachdaireachd  sin,  aon 
teagamh  a  bhi  aca  do  thaobh  an  slàinte  ?  Bha  na 
briathran  sin  air  an  labhairt  riu,  mar  a  bhràithrean, 
leis  an  t-Slànuighear  an  dèigh  dhà  èirigh  o  na 
mairbh,  a'  teagasg  dhoibh  gu'm  b'è  'Athar  fein 
an  Athair-san — a  Dhia-san  an  Dia-san — ciamar, 
matà,  'b'urrainn  teagamh  idir  a  bhi  aca  ? 

Tha  Litrichean  nan  abstol  Air  an  sgrìobhadh  a 
chum  na  muinntir  sin  a  bha  'n  an  Criosduidhean 
agus  aig  an  robh  fios  gu'm  bu  Chriosduidhean 
ìad.  A'  cheud  Litir  air  a  sgriobhadh  "  Chum 
nan  uile  a  tha  's  an  Eòimh,  air  an  gràdhachadh 
le  Dia,  air  an  gairm  gu  bhi  'n  an  naoimh."  Ròm. 
1.  7.  Cò  nis  a  b'urrainn  an  Litir  so  a  ghabhail 
mar  tha  i  air  a  sgrìobhadh  d'an  ionnsuidh  an  so  ? 
Cò  ach  ìadsan  a  bha  fiosrach  gu'n  robh  ìad  air  an 
gairm  mar  so  le  losa  Criosd,  agus  air  an  gràdhach- 
adh  le  Dia.  Air  an  dòigh  chèudna  gheibhear  a' 
cheud  Litir  chum  nan  Corintianach  air  a  sgrìobh- 
adh  "chum  eaglais  Dhè,  a  tha  ann  an  Corintus, 
chum  an  dream  a  tha  air  an  naomhachadh  ann 
an  losa  Criosd,  air  an  gairm  gu  bhi  'n  an  naoimh." 
1  Cor.  1.  2.  Tha  an  dara  Litir  chum  nan  Corinti- 
anach  air  a  sgrìobhadh  "  chum  eaglais  Dhè,  a  tha 
ann  an  Coriatus,  maille  ris  na  h-uile  naoimh  a 
tha  ann  an  Achaia  uile."  2  Cor.  1.  1.  G-u 
cìnnteach  bha  sluagh  ann  an  Corintus  aig  an 
robh  fios  gu'm  b'iad  "  eaglais  Dhè"  's  an  àit  sin, 
no  gu'n  robh  iad  air  an  àireamh  ameasg  nan  "  uile 
naomh  ann  an  Achaia  uile."  Ach  cha  ruigear  a 
leas  tuilleadh  a  ràdh  air  gach  cùis  fa-leth  dhiubli 
BÌn.  Tha'n  Litir  chum  nan  Ephèsianach  air  a 
sgrìobhadh  a  dh-ionnsuidh  "  nan  naomh  a  ta  ann 

an  Ephesus,  agus  nan  creidmheach  ann  an  losa 
Criosd."  Eph.  1.  1.  Tha'n  Litir  chum  nam 
Philipianach  a  dh-ionnsuidh  "  nan  naomh  uile 
aun  an  losa  Criosd,  a  tha  ann  am  Philipi."  An 
Litir  chum  nan  Colosianach  a  dh-ionnsuidh  "  nan 
naomh  agus  nam  bràthair  dìleas  ann  an  losa 
Criosd,  a  tha  ann  an  Colose."  An  Litir  chum  nau 
Tesalonianach,  a  dh-ionnsuidh  "  eaglais  nan 
Tesalonianach,  a  tha  ann  an  Dia  an  t-Athair, 
agus  anns  an  Tighearn  losa  Criosd."  Sin  na 
briathran  anns  am  beilear  a'  labhairt  ris  na 
naoimh  ann  an  Tesalonica.  Chithear  gu  soilleir  o 
gach  fàilteachadh  dhiubh  sin  gu'm  bheilear  ag 
aideachadh  nan  Criosduidhean  ud  mar  mhuinntir 
aig  am  bheil  fios  gur  ann  d'an  ìonnsuidh  fèin  a 
thatar  a'  sgrìobhadh  ;  agus  tha  na  h-ainmean,  leis 
am  beilear  a'  labhairt  ria,  a'  dearbhadh  gu'n  robh 
fios  aca  gu'm  bu  Chriosduidhean  ìad-fèin. 

Ach  cha  n-ànn  amhàin  ann   an  toiseach  nan 
Litrichean  a  gheibhear  a'  mhuinntir,  gus  an  robh 
ìad    air   an    sgrìobhadh,    air    an    comharrachadh 
amach  mar  Chriosduidhean.    Grheibhear  an  t-ainm 
mòr  sin  air  a  thoirt  doibh  eadar  dà  cheànn  gach  i 
Litreach,  agus  mar  sin  a'  dearbhadh  gu  soilleir  i 
gu'n  robh  dearhh-hheachd  air  slàmt,  araon  aca-san 
a  sgrìobh  na  Litrichean,  agus  aca-san  a  chum  an  ; 
robh  ìad  air  an  sgrìobhadh.     Tha  sin  soilleir  o  na  I 
briathran  a  leanas  : — "  Uime  sin  air  dhuinne  'bhi 
air  ar  fireanachadh  tre  chreidimh,  tha  sìth  againn 
ri  Dia,  tre  ar  Tighearn  losa  Criosd."     Bòm.  5.  1. 
"  Air  an  aobhar  sin  cha  n-'eil  a  nis  dìteadh  sam 
bith  do'n  dream  sin  a  tha  ann  an  losa  Criosd. 
Tha  an  Spiorad  fèin  a'  deanamh  fianuis  maille  : 
r'ar  spioradne,    gur  sinn  clann  Dhè."     Mòm.  8j 

1,  16.  Tha  na  briathran  so  air  an  toirt  o  aon 
Litir ;  ach  is  beag  sin  de  na  gheibhear  cosmhuil 
riu  anns  an  Litir  sin.  Faiceamaid  anis  ciod  a 
thatar  ag  ràdh  ann  an  Litir  eile,  "  A  nis  f  huair 
sinne  cha-n  e  spiorad  an  t-saoghail,  ach  an  Spiorad 
a  tha  0  Dhia  ;  chum  gu'm  bitheadh  aithne  againn 
air  na  nithibh  sin  a  thugadh  dhuinn  gu  saor  o 
Dhia."  1  Cor.  2.  12.  "  An  e  nach  'eil  f  hios 
agaibh  gur  e  bhur  corp  teampull  an  Spioraid 
naoimh  a  tha  annaibh,  a  tha  agaibh  o  Dhia,  agus 
cha  leibh  fèin  sibh."  1  Cor.  6.  19.  Ciod  anis 
bu  chiall  do  na  briathraibh  sin,  no  carson  a  bha 
ìad  air  an  sgrìobhadh  leis  an  Abstol,  mur  robh  è 
fo  bheachd  gu'n  robh  fios  aig  a'  mhuinntir,  gus 
an  robh  è  a'  sgrìobliadh,  gu'm  b'ìad  mar  tha 
e-fèin  ag  ràdh,  teampull  an  Spioraid  Naoimh  ? 
gu'm  buineadh  ìad  do  Chriosd,  agus  nach  bu  leo- 
fèin  ìad?  Agus  "A  nis  an  ti  a  dhaingnicheas 
sinne  maille  ribh-se  ann  an  Criosd,  agus  a 
dh'ùng  sinn,  is  e  Dia  :  neach  mar  an  ceudna  a 
chuir  seula  oirnne,  agus  a  thug  dhuinn  geall- 
daingnich  an  Spioraid  ann  ar  cridheachaibh."  2 
Cor.  1,  21,  22.  Shiagh  air  an  daingneachadh  le 
Dia  ann  an  Criosd  ;  air  an  ùngadh  leis  an  ùngadh 
sin  a  theagaisgeas  na  h-uile  nithe  :    (Faic  1  Eòin 

2.  27.)  agus  an  lorg  sin  a  bhi  gu  cìnnteach  air  an 
seulachadh,  no  sinn  air  ar  comharrachadh  mar 
mhuinntir  air  an  gabhail  le  Dia  mar  a  chuid  fèin  ; 
agus  an  Spiorad  aca  cha  n-ànn  amhàin  mar  ùngadh 
agus  mar  sheula,  ach  fòs  mar  gheall-daingnich — 
mar  roimh-bhlàs  anis  air  an  aoibbneas  shìorruidh 
ri  teachd — cionnus  a  Vurrainn  sin  uile  'bhi  aig 
muinntir  gun  dearbh-bheachd  air  slàint?  "  Oir 
tha  fios  againn,  na'n  sgaoilteadh  o  chèile  ar  tigh 

talmhaidh  a'  phàilliiiin  so,  gu  bheil  againn  aitreabh 
o  Dhia,  tigh  nach  do  thogadh  le  làmhan,  sìormidh 
anns  na  neàmhan."  2  Cor  5.  1.  Anis,  a  lèugh- 
adair,  nach  dearhh-hheachd  sin  ?  Am  b'urrainn 
dearbh-bheachd  na's  soilleire,  no  na's  cìnntiche 
na  sin  a  bhi  air  'ainmeachadh  ?  Cha  n-ionann  sin 
idir  's  an  teagamh  agus  na  smuaintean  agus  a' 
chainnt  neo-chìnnteach  a  gheibhear  gu  ro  thric 
aig  sluagh  an  là  an  diugh  air  a'  chiìis  so.  Cha 
n-'eilear  ag  ràdh  idir  an  so,  mar  chluinnear  mòran 
ag  ràdh  an  diugh,  "  Tha  m'  earbsa  gu'm  bi  mì 
ceart  mu  dheireadh  ;"  "  cha  n-'eil  mì  gun  dòchas 
idir."  Ach  cha  n-ann  mar  sin  a  gheibhear  an 
t-Abstol  a'  labhairt ;  cha  n-'eil  è  idir  ag  ràdh 
"  nach  'eil  è  cìnnteach" — cha  n-'eil  eagal  air  gur 
dànadas  dhà  labhairt  air  a'  chùis  le  cìnnteas.  Is 
è  nach  'eil  idir,  idir;  ach  "  Tha  nos  againn  gu 
bheil  AGAiNN  aitreabh  o  Dhia,"  sin  anis  a  bhriath- 
ran  soilleir  air  an  labhairt  gun  eagal,  gun  teagamh, 
gun  imcheist. 

Gheibhear  làn  dearbh-bheachd  anns  na  briath- 
raibh  a  leanas  o  Litrichibh  eile  : — "  Agus  do 
bhrìgh  gur  mic  sibh,  chuir  Dia  Spiorad  a  mhic 
fèin  ann  bhur  cridheachaibh,  ag  èigheach,  Abba, 
Athair."  Gal.  4.  6.  Agus  arìst,  "  Anns  an  do 
chuir  sibhse  mar  an  ceudna  (sin  ri  ràdh  ann  an 
Criosd)  dòchas,  an  dèigh  dhuibh  creidsinn  ànn, 
chuireadh  seula  oirbh  le  Spiorad  naomh  sin  a' 
gheallaidh,  neach  a's  e  geall-daingnich  ar  n-oigh- 
reachd-ne."  Eph.1.13,14:.  Is  dearbhadh  soilleir 
na  briathran  sin  gu'n  robh  dearbh-bheachd  air 
elàint  aig  a'  mhuinntir  gus  an  robh  ìad  air  an 
sgrìobhadh.  Ach  bheirear  tuilleadh  dearbhaidh 
o'n  Litir  chum  nan  Ephèsianach,  an  deigh  so. 

Ann  an  sgrìobliadh  a  dh-ionnsuidh  nan  uaomh 
ann  an  Colose,  tha'n  t-Abstol  a'  labhairt  air  a 
shon  fèin  agus  air  an  son-san  mu  "  thabhairt 
buidheachais  do'n  Athair,  a  rinn  sinne  iomchuidh 
chum  a  bhi  'n  ar  luchd  comh-pàirt  a  dh'oighreachd 
nan  naomh  's  an  t-solus  :  a  sliaor  sinn  o  chumh- 
achd  an  dorchadais,  agus  a  dh' atharraich  sinn 
chum  rìoghachd  Mic  a  ghràidh-san  :  anns  am  hheil 
againn  saorsa  tre  'fhuil-san,  eadhon  maitheanas 
nam  peacadh."  Col.  1.  12-14.  An  so  cha  n-'eil 
ag,  no  teagamh  air-bith.  An  so  cha  n-'eil  beachd 
neo-chìnnteach ;  ach  dearbh-bheachd  cho  soilleir 
agus  cho  làn  's  a  b'urrainnear  ainmeachadh.  Sinn 
air  ar  deanamh  iomchuidh — air  ar  saoradh — air 
ar  n-atharrachadh — anns  am  hheil  againn  saorsa 
tre  'fhuil-san  !  A  chìnnteis  shona,  bheannaichte  ! 
Gu'm  b'  ann  a  bhitheas  an  dearbh-bheachd  so  air 
a  dheanamh  soilleir  araon  do  chridhe  an  neach  a 
sgrìobh,  agus  do  chridhe  gach  aoin  a  leughas  an 
leabhran  so  ! 

So  anis  dearbhadh  soilleir,  direach  eile,  "Eadhon 
losa  a  shaor  sinne  o'n  fheirg  a  tha  ri  teachd."  1 
l^es.  1.  10.  "  Oir  cha  d'òrduich  Dia  sinn  chum 
feirge,  ach  chum  slàint  'fhaotuinn  tre  ar  Tigh- 
earn  losa  Criosd."  1  Tes.  5.  9.  Agus  arìst,  "  Do 
bhrìgh  gu'n  do  thagh  Dia  sibh  o  thùs  chum 
alàinte,  tre  naomhachadh  an  Spioraid,  agus  creid- 
sinn  na  fìrinn."  2  Tes.  2.  13.  Agus  an  dèigh 
sin,  "  A  nis  gu'n  tugadh  ar  Tighearn  losa  Criosd 
e-fèin,  agus  Dia,  eadhon  ar  n-Athair-ne,  a  ghràdh- 
aich  sinn,  agus  a  thug  dhuinn  solas  sìorruidh, 
agus  dòchas  maith  tre  ghràs,  comhf  hurtachd  do 
'ur  cridhe-sa,  &c.    2  Tes.  2.  16. 

Sin  anis  mar  gheibhear  an  t-Abstoi  a'  labhairt 

b3 

uime-fèin  agus  mu  thimchioll  naii  creidmheach 
ann  an  Tesalonica,  ag  ìnnseadh  gu'n  do  shaor 
losa  ìad  o'n  f  heirg  a  tha  ri  teachd,  nach  robh  iad 
air  an  òrduchadh  chum  feirge,  ach  a  chum  slàint 
'fhaotuinn,  gu'n  robh  ìad  air  an  taghadh  le  Dia  o 
thùs  chum  slàinte,  gu'n  robh  ìad  air  an  gràdh- 
achadh  le  Dia  an  t-Athair,  agus  leis  an  Tighearn 
losa  Criosd  a  thug  dhoibh  sòlas  sìorruidh,  agus 
dòchas  maith  tre  ghràs.  Am  bheil  am  faileas  a's 
lugha  de  theagamh  air  'ainmeachadh  an  sin,  no 
ni  sam-bith  cosmhuil  ris  na  teagamhan  agus  na 
h-eagalan  suarach  gun  chiìch,  a  chluinnear  cho 
tric  ameasg  Chriosduidhean  air  an  là  an  diugh, 
agus  a  tha,  mo  chreach  !  air  am  meas  agus  air  an 
caidreachadh  le  ro  mhòran,  mar  dhearbhadh  air 
irioslachd,  agus  mar  dheadh  chomharradh  air 
obair  nan  gràs  anns  an  anam  ? 

Ann  an  rànnsachadh  nan  Litrichean  gheibhear 
Pòl  a'  labhairt  le  muinighin  mu  Thimoteus  mar 
'''fhìor  mhac  anns  a'  chreidimh  :"  agus  cha 
n-fhaighear  teagamh,  no  neo-chìnnteas  air-bith 
ann  am  briathraibh  Phòil,  an  uair  a  tha  è  'labh- 
airt  air  'ìompachadh  fèin.  Tha  è  gu  dìreach  ag 
ràdh  gu'm  e-fèin  "  an  ceud-fhear  de  pheac- 
aich,"  ach  tha  è  ag  ràdh  bàll  dìreach  an  dèigh 
sin,  "  Gidheadh,  air  a  shon  so  fhuair  mi 
tròcair,  chum  gu'm  foillsicheadh  Criosd  annam-sa 
air  tùs,  an  uile  fhad-fhulangas,  mar  shaimpleir 
dhoibh-san  a  chreideadh  ann,  an  dèigh  so,  chum 
na  beathamaireannaich."  1  Tim.l.  15,1Q.  Ann 
an  comhairleachadh  agus  ann  am  misneachadh 
Thimoteuis,  tha  Pòl  ag  ràdh  ris,  ''  Bitheadh  do 
chuid  agad  a  dh  amhghar  an  t-soisgeil,  a  rèir 
ciimhachd   Dhè ;    a  shaor  sinne  agus  a  ghairm 

sinn  le  gairm  naomh."  2  Tim.  1.  8,  9.  Seadh  a 
sHAOR  siNNE.  Siu  aiiis  an  dearhli-hheachd  anns 
an  do  sheas  an  t-Abstol  Pòl,  agus  ghabh  è  ri 
Timoteus  mar  aoii  aig  an  robh  an  dearhh-hheachd 
cèudna,  Agus  tha  Pòl  a'  Labhairt  ri  Tìtus  leis  a' 
mhuinighin  chèudna,  ag  ràdh  "  Cha'n  ann  o  oib- 
ribh  f  ireantachd  a  rinn  sinne,  ach  a  rèir  a  thròcair 
fein  shaor  e  sinn,  tre  ionnlacl  na  h-ath-ghineamh- 
uinn,  agus  ath-nuadhachadh  an  Spioraid  naoimh  : 
a  dhòirt  e  oirnne  gu  saoibhir,  tre  losa  Criosd  ar 
Slànuighear;  chum  air  dhuinn  bhi  air  ar  f  ìreanach 
adh  tre  a  ghrà-san  gu'm  bitheamaid  air  ar  deanamh 
'n  ar  n-oighreachaibh  a  rèir  dòchais  na  beatha 
maireannaich."      Tìt.  3.  5-7. 

Seallamaid  anis  ann  an  sgrìobhadh  an  Abstoil 
Pheadair,  agus  gheibh  sinn  an  f  hianuis  chèudna 
an  sin.  Ann  an  toiseach  ceud  Litir  Pheadair 
gheibhear  è  a'  labhairt  le  mòr  thàingealachd  agus 
le  mòr  aoibhneas,  ionnus  gu'm  bheil  è  làn  shoilleir 
gu'n  robh  dearbh-hheachd  làidir,  làn  air  slàint 
araon  aige-fèin  agus  aig  a'  mhuinntir  gus  an 
robh  a  Litir  air  a  sgrìobhadh.  Mar  so  tha  e  ag  ràdh. 
''  Gu  ma  beannaichte  gu  robh  Dia  agus  Athair  ar 
Tighearna  losa  Criosd,  neach  a  rèir  a  mhòr-thròc- 
air,  a  dh'ath-ghin  sinne  gu  beò-dhòchas,  tre 
aiseirigh  losa  Criosd  o  na  marbhaibh,  chum 
oighreachd  neo-thruaillidh,  agus  ueo-shalaich, 
agus  nach  searg  as,  a  tha  air  a  coimhead  'sna 
nèamhaibh  dhuibhse,  a  tha  air  bhur  coimhead  le 
cumhachd  Dhè  tre  chreidimh  chum  slàinte,  a  tha 
uUamh  r'a  foillseachadh  'san  aimsir  dheireann- 
aich."  1  Pead.  1.  35.  Bha  dearhh-hheachd  cho 
cìnnteach,  caithreamach  aig  an  t-sluagh  so,  ionnus 
gu'm  b'urrainn  iad  "mòr  ghàirdeachas  a  dheanamh, 

geda  bha"  ìad  "  rè  ùine  bhig  fo  thijirse  tre  iomadh 
buaireadh."  Tha'n  t-Abstol  a'  labhairt  riu  mu  ' 
Chriosd  mar  Aon  "d'am  bheil  sibh,"  ars'  esan, 
'  a'  toirt  graidh,  ged  nach  faca  sibh  e ;  agus  ged 
nach  'eil  sibh  a  nis  'g  a  f  haicinn,  air  dhuibh  bhi 
creidsinn  ann,  tha  sibh  a'  deanamh  mòr-ghàird- 
eachais  le  h-aoibhneas  air  dol  thar  labhairt,  agus 
làn  do  ghlòir  :  a'  faotainn  crìche  bhur  creidimh, 
eadhon  slàinte  bhur  n-anama  :  1  Pead.  1,  8,  9. 
Is  cìnnteach  nach  b'urrainnear  dearbhadh  na's 
soilleire  na  gheibhear  anns  na  briathraibh  sin,  a 
bhi  air  a  thoirt  gu'n  robh  gu'n  teagamh  air-bith, 
dearbh-bheachd  air  slàint,  aig  na  Criosduidhean 
gus  an  robh  iad  air  an  sgrìobhadh.  Agus  gheibh- 
ear  an  dearbhadh  sin  air  a  mheudachadh  gu  mòr, 
seadh  air  a  làn  chrùnadh  leis  na  briathraibh  so  eile, 
ag  ràdh,  "  Dhuibh-se  uime  sin  a  chreideas,  tha  è 
luachmhor."  Agus  arìst,  "  Ach  is  ginealach 
taghta  sibhse,  sagartachd  rìoghail,  cinneach 
naomh,  sluagh  sonraichte ;  chum  gu'n  cuireadh 
sibh  an  ceill  feartan  an  Ti  a  ghairm  à  dorchadas 
sibh  chum  a  sholuis  iongantaich  fèin  :  nach  robh 
uair-èigine  'n'ur  sluagh,  ach  a  nis  is  sibh  sluagh 
Dhè ;  dream  nach  d'f  huair  tròcair,  ach  a  nis  a 
tha  air  faotainn  tròcair.  1  Pead.  2,  7-10. 
Lèugh  an  caibdeil  so  uile. 

Ciod  i  nis  fianuis  an  deisciobuil  ionmhuinn  air  a' 
chuis  so  ?  Fo  dhearbh-bheachd  air  a  shlàint  fein 
tlia  è  gu  soilleir  a'  labhairt  air  ni  a's  beannaichte 
ann  an  tomhas  neo-chrìochnach  nadearbh-bheachd 
air  a  shlàint  fèin  :  tha  è  gu  soilleir,  dìreach  a' 
labhairt  air  an  Tì  sin  a's  è  ar  slàint  agus  ar 
Slànuighear,  agus  tha  è  gu  soilleir  a'  deanamh 
fianuis   air    foillseachadh    iongantach    an   Tì  sin 

ameasg  dhaoine.  Acli  cha  b'urrainn  an  t-Abstol 
so  labhairt,  no  sgrìobhadh  mar  tha  è  'deanamh 
mur  bitheadh  dearbh-bheachd  làn-chìnnteach  aige 
air  a  shlàint  fèin  tre'n  Aon  bheannaichte  so. 
Agus  o-na  bha  a'  chuid  a's  mò,  eadhon  Criosd,  aig 
Eòin,  an  deisciobul  ionmhuinn,  is  èigin  gu'n  robh 
a'  chuid  a's  lugha — dearbh-bheachd  air  a  shlàint 
fèin — aige:  agus  mar  sin,  is  dearbhadh  dùbhailt  an 
f  hianuis,  a  tha  Eòin  a'  tabhairt,  gu'n  robh  dearbh- 
bheachd  aige  anns  an  tomhas  a's  àirde.  Ach  cluinn- 
eamaid  a  bhriathran  fèin,  ag  ràdh,  "  Au  ni  a  bha 
ann  o  thùs,  an  ni  a  chuala  sinne,  a  chunnaic  sinn  le 
ar  sùilibh,  air  an  d'amhairc  sinn,  agus  a  làimhsichar 
làmha  thaobh  focail  na  beatha ;  (oir  dh'f  hoillsich- 
eadh  a' bheatha,  agus  chunnaic  sinne  i,  agus  tha  sinn 
a'  deanamh  fianuis,  agus  a'  cur  an  cèill  dhuibh-se  na 
beatha  maireannaich  ud  abha  maille  ris  an  Athair, 
agus  a  dh'f  hoillsicheadh  dhuinne.)"  1  Eòin  1. 1,  2. 
*'  Ah  is  f ìor  sin,"  faodaidh  neach  'us  neach  a  ràdh, 
"  is  maith  a  chreideas  mì  gu'm  buineadh  do'n 
*  deisciobul  a  bha  'n  a  luidhe  'an  uchd  losa,'  agus 
do  gach  aon  de  na  h-Abstoil  eile  labhairt  air  an 
dòigh  sin,  agus  faodar  a  thuigsinn  ciamar  a  ruig- 
eas  Criosduidhean  mòra,  comharraichte  eile,  air 
an  là  an  diugh,  air  dearbh-bheachd  cosmhuil  ri 
dearbh-bheachd  nan  Abstol.  Ach  am  faodar  a 
ràdh  gu'm  faod  gach  uile  Chriosduidh  an  dearbh- 
bheachd  cìnnteach  sin  'f  haotuinn  ?"  Freagradh 
an  t-Abstol  fèin  a'  cheist  so.  "  An  ni  a  chunnaic 
agus  a  chuala  sinn,  tha  sinn  a'  cur  an  cèill  duibh- 
se,  chum  gu'm  bi  agaibh-sa  mar  an  ceudna 
comunn  ruinne.  1  Eòin  1.  3.  Agus  an  dèigh 
sin,  a  chum  a  theagasg  dhoibh  ciod  è  sin  a  rinn 
comunn,     no    com-pàirteachadh     maille    ris    na 

h- Abstoil  'n  a  ni  airidh  gu  bhi  air  a  mhiannachadh, 
tha  Eòin  a'  labhairt  nam  briathran  iongantach  so 
anns  an  rann  chèudna  (an  treas  rànn,)  "  agus  gu 
fìrinneach  tha  ar  comunn-ne  ris  an  Athair,  agus 
r'a  Mhac  losa  Criosd,"  Gu  cìnnteach  tuigear 
anis  gu'n  robh  deadh  aobhar  airson  nam  briathran 
sin  a  labhairt,  agus  is  è  sin  gu'm  bhèil  ni  àraid 
againn  an  so  a'smò  gu  mòr  nadearbh-bheachd  air 
slàint  amhàin.  Dh-fhaodadh  sin  a  bhi  againn 
gun  ghuth  idir  a  chluinntinn  air  "  comunn  ris  an 
Athair,  agus  r'a  Mhac  losa  Criosd,"  Ach  sin  an 
nì  a  bha  aig  Eòin  agus  aig  a  cho-dheisciobuil, 
agus  tha  è  ag  ìnnseadh  dhuinn-ne  ciod  a  chunnaic 
agus  a  chual'  è,  chum  gu'm  bitheadh  com-pàirt, 
no  comunn  againn  maiUe  riu  ;  agus  "gu  fìrinn- 
each,"  (sin  anis  a  bhriathran  fèin)  "  tha  ar 
comunn-ne  ris  an  Athair,  agus  r'a  Mhac  losa 
Criosd."  Agus  mar  gu'm  bitheadh  è  ag  ìarraidh 
gach  teagamh  air  a'  chùis  a  chur  às  an  rathad, 
agus  mar  sin  sinne  'dheanamh  cìnnteach  gu'm 
bheil  an  comunn  sin  cho  dligheach,  no  cho  saor 
dhuinn-ne  's  a  bha  è  dhà-fèin,  tha  è  ag  ràdh 
ruinn,  *'  Agus  tha  sinn  a'  sgrìobhadh  nan  nithean 
so  do  'ur  n-ionnsuidh,  chum  gu'm  bi  bhur  gàird- 
eachas  coimhlionta."     1  Eòìn  1.  4. 

Ach  is  ànn  anns  an  dara  caibdeil  de'n  Litir  so 
a  gheibhear  an  teagasg  so — dearbh-bheachd  air 
slàint — air  'fhosgladh  suas  gu  soilleir,  làn. 
Agus  cò  ìad  a'  mhuinntir  sin  a  gheibhear  air  an 
ainmeachadh  anns  a'  caibdeil  sin,  mar  mhuinntir 
aig  am  bheil  an  dearbh-bheachd  so  ?  An  è 
Criosduidhean  aosmhor,  àrd,  abuich,  ris  am  bheii 
an  t-Abstol  a'  labhairt  mar  "  aithrichean  ?"  Cha 
n-è  idir.     An  è   Criosduidhean  gnìorahach,  èud- 

mhor,  sgairteil,  treiin,  a  dh'f  huilig  gu  tr5m  ann 
an  teas  a'  chomhraig,  agus  a  chaidh  tre  iomadh 
deuchainn  chruaidh,  ghoirt,  ris  am  bheil  an 
t-Abstol  ag  ràdh  "  òganacha  ?"  Cha  n-è  idir.  Bha 
gun  teagamh  dearbh-bheachd  air  slàint  aig  na 
Chriosduidhean  sean  'us  òg  sin  ris  am  bheil  an 
t-Abstol  a'  labhairt,  ach  cha  n-'eil  aon  f  hocal  mu 
dhearbh-bheachd  air  a  ràdh  leis  ri  aon  diubh ;  oir 
cha  robh  teagamh  air  a'  chùis.  Is  iad  so  anis  a 
bhriathran  fèin  ris  na  Criosduidhean  gus  an  robh 
è  'sgrìobhadh,  "  Tha  mì  sgrìobhadh  do  'ur  n-ionn- 
suidh,  A  CHLANN  BHEAG,  do  bhrìgh  gu  bheil  bhur 
peacaidhean  air  am  maitheadh  dhuibh  air  sgàth 
ainme-san."  1  Eòin  2.  12.  Agus  arìst  (rànn 
13)  "  Tha  mì  sgrìobhadh  do  'ur  n-ionnsuidh,  a 
CHLANN  BHEAG,  do  bhrigh  gu'm  b'aithne  dhuibh  an 
t-Athair."  Mar  sin  chithear  gur  è  maitheanas 
pheacaidhean*  agus  aithne  air  an  Athair,  còir 
dhligheach  na  "  cloinne  bige''  ann  an  Criosd. 
Agus  nach  'eil  è  mar  sin  fìor  shoilleir,  matà,  gur 
èudar  gu'm  bheil  a'chòir  dhligheach  agus  a'chuibh 
rionn  chèudna  aig  gach  uile  Chriosduidh  ! 

Tha'n   treas  caibdeil   de   cheud  litir   Eòin   a' 
tòiseachadh  leis  a'  ghlaodh  aoibhneach  so,  "  Feuch- 

*  Mar  8in  gheibhear  an  earrainn  so  air  a  h-eadartheangachadh  anns 
a'  Bhiobull  Bheurla  'ua  Gha'elig,  ach  ia  ceart  a  thoirt  fainear  gur  è  am 
focal  Grèugach  TekniaA''An  eadar-theangachadh  '*  clann  bheag"  anns  aa 
dara  rann  deug  de'n  dara  caibdeil  de  cheud  htir  Eòin,  a'  cheart  fhocal 
a  gheibhear  anns  a'  cheud  raun  de'n  chaibdeil  chèudna,  leis  am  bheil  na 
naoimh  uile  gu  soilleir  air  an  cìallachadh.  Ach  cha  n-'eil  sin  idir  a' 
lughdachadh  brìgh  na  'chaidh  a  ràdh  roimhe  so  mu  dhearbh-bheaclid. 
Tha  am  focal  Paidia  air  eadar-theangachadh  "  clann  bheag"  anns  an 
treas  rann  deug,  gu  litireil  a'  ciallachadh  "  naoidheanan,"  uo  "  clann 
bheag."  Mar  sin  tha'n  t-AbatoJ  a'  sgriobhadh  a  dhionnsuidh  nan  uile 
chreideach  fo'n  ainm  Teknia  Clann,  agus  ag  ràdh  gu'm  bheil  am  peac- 
aidhean  air  am  raaitheadh^  Tha  è  gu  soilleir  a'  labhairt  ri  naoidhean. 
aibh  ann  an  Criosd,  leia  an  fhocal  Pa.idia,  agua  ag  radh  gu'm  bheil  6 
'sgriobhadh  d'au  ionnsuidh,  do  bhrigh  gu'm  b'aitbne  dhoibh  an 
t-Athair. 

aìbh  ciod  a'  ghnè  ghràiclh  a  thug  an  t-Athair 
dhuinne  gu'n  goirteadh  clann  Dhè  dhinn."  Agus 
tha'n  t-Abstol  ag  ràdh  (anns  an  dara  rànn)  an 
dèigh  sin,  "A  mhuinntir  mo  ghràidh,  a  nis  is 
sinne  mic  Dhè;  agus  cha  n-'eil  e  soilleir  fathast 
ciod  a  bhitheas  sinn  :  ach  tha  fhios  againn,  'nuair 
a  dh'fhoillsichear  esan,  gu'm  bi  sinn  cosmhuil 
ris ;  oir  chì  sinn  e  mar  a  tha  e/'  Am  b'urrainn 
dearbh-bheachd  na's  cìnntiche,  no  na's  treise  na 
sin  a  bhi  air  'ainmeachadh  ?  Agus  arìst,  "  Na 
nithe  so  sgrìobh  mi  do  'ur  n-ionnsuidh,  a  tha 
creidsinn  ann  an  ainm  Mhic  Dhè ;  chum  gu'm  bi 
fios  agaibh  gu  bheil  a'  bheatha  mhaireannach 
agaibh,  agus  chum  gu'n  creid  sibh  ann  an  ainm 
Mhic  Dhè."  1  Eoin  5.  13.  Mar  sin  b'ì  aon  de 
chrìochaibh  an  Spioraid  Naoimh,  ann  an  deachd- 
adh  na  Litreach  so,  dearbh-bheachd  cìnnteach  a 
thoirt  do  gach  Criosduidh,  agus  gach  aon,  a  tha 
gu  f  irinneach  a'  creidsinn  ann  am  Mac  Dhè,  a 
neartachadh  'n  a  chreidimh.  Tha  è  gu  soilleir  a' 
sgrìobhadh  a  dh-ionnsuidh  na  muinntir  a  tha  mar 
sin  a'  creidsinn,  chum  gu'm  buanaicheadh  ìad  a' 
creidsinn,  agus  gu'n  creideadh  ìad  na's  seas- 
mhaiche.  Ach  a  bhàrr  air  sin  tha  è  'sgrìobhadh  d'an 
ìonnsuidh  chum  fios  a  thoirt  doibh  gu'm  bheil  a' 
bheatha  mhaireannach  aca  agus  ag  ràdh,  "  Tha 
fhios  againn  gur  ann  o  Dhia  a  tha  sinne,  agus  tha'n 
saoghal  uile  'n  a  luidhe  's  an  olc.  Agus  tha  f  hios 
againn  gu'n  d'thàinig  Mac  Dhè,  agus  gu'n  d'thug 
e  tuigse  dhuinn,  chum  gu'm  bitheadh  aithne 
againn  air-san  a  tha  fìor  :  agus  tha  sinne  ann-san 
a  tha  fìor,  ann  a  Mhac  losa  Criosd.  Is  e  so  an 
Dia  f  ior,  agus  a'  bheatha  mhaireannach.  Amen." 
1  EÒin  5.  19-21.     Càit  anis  am  faighear  dearbh- 

bheacbd  a's  cinnticlie  na  sin  ?  Cha  n-iongantacli 
geda  tha'n  t-Abstol  a  labhairt  air,  ag  ràdh  le  làn 
aoibhneas  às  a  leth  fèin,  agus  às  leth  a  bhràithrean, 
ann  an  àit  eile,  "  Dha-san  a  ghràdhaich  sinn, 
agus  a  dh'ionnlaid  sinn  o  ar  peacaidhibh  "n  a 
fhuil  fèin,  agus  a  rinn  rìghrean  dhinn  agus 
sagartan  do  Dhia  agus  d'a  Athair-san ;  dha-san 
gu  robh  glòir  agus  cumhachd  gu  saoghal  nan 
saoghal."  Taisb.  1.  5,  6.  Nach  furasda  nis  fo 
dhearbh-bheachd  cho  soilleir,  làn,  cìnnteach  sin, 
an  nì  sin  a  gheibhear  ann  an  àit  eile  de  leabhar 
an  Taisbeanaidh  a  thuigsinn,  far  am  bheil  losa 
ag  innseadh  a  theachd  aithghearr  fèin,  agus  an 
t-Abstol  ^s  leth  na  h-Eaglais  uile,  'g  a  fhàilteach- 
adh  agus  a'  freagairt,  "  Amen,  seadh,  thig  a  Thigh- 
earna  losa."  Taisb.  22.  19,  20.  Cò  'dh'ìarradh 
mar  sin  '  teachd  aithghearr',  no  pilleadh  an  Tigh- 
earna  losa,  gun  aithne  chìnnteach  aig'  air,  mar  a 
Shlànuighear  air  an  àm.  Agus  cò  anis  a 
smuainicheas  gu  cùramach,  ceart  air  gach  dearbli- 
adh  a  thugadh  an  so  bho'n  fhìrinn,  nach  f  haod 
'f  haicinn  gu  soilleir  gu'm  bheil  an  Sgriobtuir  a' 
teagasg,  gun  teagamh  air-bith,  gur  ì  còir  dhligh- 
each  gach  uile  Chriosduidh  làn  f  hios,  no  dearbh- 
bheachd  a  bhi  aige  air  a  shlàint  fèin  ? 

II. — Tha  gach  earail,  a  gheibhear  ann  an 
Litrichibh  nan  Abstol,  ag  aideachadh  na  muinntir 
ris  am  beil  ìad  a'  labhairt  mar  Chriosduidhean, 
agus  mar  shluagh  aig  ambheil  fios  gurChriosduidh- 
ean  iad-fèin.  Tha  gach  togradh  a  chum  caithe- 
beatha  diadhaidh  a  leantuinn,  air  a  stèidheachadh 
air  an  fhios  so.  An  iongantach,  matà,  geda 
bhitheadh  giùlain  Chriosduidhean  gu  tric  suarach, 
saoghalta.    fhad   's    a    gheibhear    àireamh    cho 

lìonmhor    dhiubli   gun    dearbh-bheachd   soilleir, 
suidhichte  idir  aca  air  slàint  ? 

Cho  fad  's  a  bhitheas  neach  air  a  ghluasad  le 
imcheist  mu  thimchioll  a  shlàinte,  agus  è  fathast 
gun  dearbh-bheachd  aige  gu'm  bheil  è  air  a 
theàrnadhjbithidh  slàint  dhàmar  chuspair  ìarraidh, 
bithidh  è  gu  tric  ag  ìarraidh  slàint  'fhaotuinn 
arèir  a  dhòighean  fèin  ;  ach  cò  do'n  aithne  fèin- 
f  hìreantachd  cridhe  aa  duine,  aig  nach  'eil  f  hios 
gur  è  dòchas  ri  slàint  'fhaotuinn,  air  sgàth  a 
dheadh  thoilltinneis  fèin,  a  bheir  air  duine  mar 
sin,  air  thoiseach  air  gach  ni  eile,  oidhirp  a  thoirt 
air  seirbhis  a  dheanamh  do  Dhia  ?  Nach  tric  a' 
chùis  mur  sin,  mur  'eil  an  còmhnuidh,  do  thaobh 
mhòran  ?  Nach  è  sin  an  diadhachd  chumanta  a  : 
gheibhear  aig  sluagh  air  an  là  an  diugh  ?  Coimh- 
lionaidh  ìad  dleasanais,  agus  frithealaidh  iad  air 
òrduighean  gucùramach  le  dòchas  greim  cìnnteach, 
a  dheanamh  tre  na  deadh  oibribh  sin,  air  còir  ann 
an  toilltinneas  Chriosd,  agus  air  fàbhar  Dhè. 
Ach  ciamar  is  urrainn  diadhachd  mar  sin  a  bhi 
da  rìreadh  tarbhach,  no  cumhachdach?  Ma 
mheallar  sinn  le  ar  fèin-f  hìreantachd,  a'  smuain- 
eachadh  gu'm  faodar  fàbhar  Dhè  a  cheannach,  no 
gu'n  ruigear  air  tre  chuairteachadh  dhleasanas 
amhàin — gu'n  coisnear  còir  ann  an  Criosd  air  an 
dòigh  sin — gluaisidh  ar  cridheachan  fèineil  sinn  gu 
bargan  teànn  a  dheananih  ris  an  eagal  a  gheibh  sinn 
annainn-fèin.  larraidh  sinn  nèamh,  no  còir  air 
nèamh,  air  cosdas  cho  beag  's  is  urrainn  sinn. 
'Nuair  a  bha  na  h-Iudhaich  "  ag  ìarraidh  am 
fìreantachd  fèin  a  chur  air  chois,"  is  è  lagh  nan 
deas  ghnàth  a  b'fheàrr  leo  na  lagh  nam  modh, 
agus  chuir  ìad  beul-eachdraidhean  h'onmhor  ris  an 

dà  lagh  sin,  leis  an  robh  àithntean  Dhe  air  an 
cur  'an  neo-bhrigh.  Mar  sin,  gheibhear  cùisean 
a'dol  ameasg  Chriosduidhean  an  là  an  diugh. 
Carson  a  chluinnear  na  ceistean  so  cho  tric. 
"  Am  beil  è  mi-cheart  a  leithid  sid  's  a  leithid  so 
a  dheanamh  ?  Am  bheil  nithe  mar  so  's  mar  sid 
fèumuil  a  cLum  slàinte  ?"  Ciod  a  tha  ceistean 
bochda  mar  sin  a'  dearbhadh,  ach  gu'm  bheil  aon 
sùil  air  nèamh  agus  an  t-sùil  eile  air  an  talamh, 
agus  an  cridbe  nis  ag  ìarraidh  na's  urrainn  è  a 
ghlacadh  de'n  talamh  gun  chòir  air  nèamh  a  chni. 
Ach  ciamar  a  ghinear  fìor  dhiadhachd — aonadh 
ri  Criosd?  So  dhuit  am  fì-eagairt  o  bhèul  an 
Abstoil  '•  Tha  gràdh  Crioscl  'gar  co-èigneachadh,^^ 
2  Cor.  5.  14.  'Nuair  a  dh-aithnicheas  sinn  da 
rìreadh  gu'n  d'rinu  Dia  ar  teàrnadh  gu  saor  le 
'ghràs,  gu'n  do  bhàsaich  Criosd  air  ar  son,  agiis 
gu'n  d'èirich  è  rìst,  agus  gu'm  bheil  oighreachd 
air  a  h-ullachadh  dhuinn  air  nèamh,  an  sin 
gheibh  sinn  togradh  nuadh  agus  cuspair  nuadh. 
Chaidh  an  togradh,  eadhon  gràdh  Chriosd,  ainm- 
eachadh  cheana  ;  agus  gheibhear  an  cuspair  air  a 
nochdadh  dhuinn  leis  an  Abstol  anns  na  briath- 
raibh  so  a  leanas,  "  Oir  tha  gràdh  Criosd  'g  ar 
co-èigneachadh,  air  dhuinn  breithneachadh  mar 
so,  ma  f  huair  a  h-aon  bàs  airson  nan  uile,  gu'n 
robh  na  h-uile  marbh.  Agus  gu'n  d'f  huair  è  bàs 
airson  nan  uile,  chum  iadsan  a  tha  beò,  nach 
hitheadh  ìad  o  so  siias  heò  dhoibh-fe'in,  ach  dha-san 
a  dhyhuiìing  am  bàs  air  an  son,  agus  a  dh'eirich  a 
r?s."  2  Cor.  5.  14,  15.  Chum  iadsan  a  tha  heòl 
Ah  !  seadh  ìadsan  uile  aig  am  bheil  an  dearbh- 
bheachd  beanuaichte  so  air  beatha  nuadh — tha  è 
gu  cìnoteach  aca-san  uile  a  ta  air  an  teàrnadh, 

ach  thatar  a'  labhairt  aiiis  mu  fhios  air — cha 
n-ànn  air  an  neach  a  theìr,  "  Ciod  an  tomhas  a's 
lugha  cle  dhiadhachd  leis  am  faigh  mise  gu  nèamh  ?  . 
Am  bheil  so,  no  sid  fèumail  a  chum  slàint  ?"  ach  \ 
air  an  neach  a  their  gu  toileach,  Ciamar  a 
ghlòraicheas  mis'  an  Tì  sin  a  dh'fhuiling  am 
bàs  air  mo  shon,  agus  a  dh'èirich  arìst?  Ciod 
a  dhiolas  mise  '  dhà-san  a  ghràdhaich  mì  agus 
a  dh'ionnlaid  mi  o  mo  pheacaidhean  'n  a  f  huil 
fèin  ?'  Cia  mòr  an  t-eadar-dhealachadh  !  Cha 
toiv  fèinealachd  ach  cho  beag  's  a  shaoileas  è  a  ni 
an  gnothach  gànn,  a  chum  ruigheachd  air  an  nì 
sin  a  tha  è  ag  ìarraidh.  Cha  n-f  haighnich  gràdh 
cia  heag,  ach  cia  mdr  is  urrainn  è  'dheanamh  a 
chum  ruigheachd  air  an  ni  a  tha  è  ag  iarraidh 
le  taitneas  agus  tàingealachd.  Is  ann  air  an  stèidh 
so,  eadhon  gràdh,  a  tha  uil'  àithntean  agus  eàrail- 
ean  na  diadhachd  air  an  socrachadh.  "  Ma  tha 
gràdh  agaibh  dhomh  coimhidibh  m'  àithntean." 

Cha  n-ionann  sin  'us  cèum  an  lagh'  a  tha 
'dearbhadh  an  duine — a'  dearbhadh  nach  bu 
chomasach  è  air  seasamh  le  'f  hìreantachd  fèin^  i 
Dh'ìarr  è  gradh  agus  uile  thoradh  a'  ghràidh,  a'  : 
toirt  beatha  no  bàis  arèir  mar  gheibheadh  è  a 
f  hreagairt.  B'ì  càinnt  an  lagha,  "  An  duine  a  ni 
na  nithean  sin  gu'm  bi  è  beò  leò,"  Bòm.  10.  5. 
B'e  an  ceud  ni  a  rinn  an  lagh  daoine  'threorach- 
adh  gu  obair  a  dheanamh  airson  am  beatha,  agus 
an  dara  ni,  a  làn  dhearbhadh  dhoibh  nach  robh 
toradh,  no  dòchas  'n  an  saothair.  "  Na'm  bith- 
eadh  lagh  air  a  thabhairt  a  bhitheadh  comasach 
air  beatha  'thoirt  uaith,  gu  deimhin  is  ann  o'n 
lagh  a  bhitheadh  fireantachd."  Gal.  3.  21,  Ach 
cha  robh,  agus  cha  b'urrainn  sin  a  bhi.    Fèumaidh 

lagh  sain-bith  a  L'urrainn  an  Dia  naomh  a  thabh- 
airt,  peacaich  mhi-naomh  agus  thruaiUiclh  a 
dhìteaclh,  agus  do  bhrìgh  gur  peacaich  mhi-naomh 
agus  thruaillidh  sinn  uile,  is  diomhain  dhuinn 
dòchas  air-bith  a  bhi  againn  ri  beatha  tre'n  lagh. 
'•  Ach  dh'fhàg  an  sgriobtuir  na  h-uile  dhaoine 
dùinte  's  a'  pheacadh,  chum  gu'm  biodh  an  gealladh 
tre  chreidirah  losa  Griosd  air  a  thoirt  dhoibh-san 
a  ta  'creidsinn."  Gal.  3.  22,  Na'n  robh  sinn 
saor  o  pheacadh  cha  bhitheadh  fèum  idir  againn 
air  Slanuighear.  Ma  dh-ìarras  sinn  beatha  le 
oibreachadh  air  a  son,  tha  sinn  le  sin  ag  ràdh 
nach  robh  fèum  air  bàs  Chriosd.  "  Oir  ma  tha 
fìreantachd  tre'n  lagh,  is  ann  gun  aobhar  a 
fhuair  Criosd  bàs."  Gal.  2.  21.  Ach  is  è  dìt- 
eadh,  mallachd  agus  am  bàs  na's  urrainn  an  lagh 
a  chur  òirnn.  Ach  gheibh  sinn  fireantachd,  agus 
beannachd,  agus  beatha  ann  an  Criosd,  agus 
trid-san  a  bhàsaich  air  ar  son  agus  a  dh'èirich 
arìst.  "  Is  è  tuarasdal  a'  pheacaidh  am  bàs" — 
agus  is  è  pheacadh  amhàin  an  obair  a  rinn  sinne — 
agus  is  è  am  bàs  amhàin  an  tuarasdal  a  choisinn 
einn.  Ach  gu-ma  beannaichte  gu'n  robh  Dia,  tha'n 
tuarasdal  sin  air  a  làn  phàidheadh  do  aon  eile — 
do'n  Aon  bheannaichte  sin  a  thug  a  ghràdh  air 
ar  son ;  agus  anis  "  is  è  saor-thiodhlac  Dhè  a 
bheatha  mhaireaunach,  tre  losa  Criosd  ar  Tigh- 
earn."  Eòm.  6.  23.  Is  ànn  mar  mhuinntir  a 
f  huair  an  t-saor-thiodhlac  so,  agus  aig  am  bheil 
o  sin  fios  cho  cìnnteach  's  a  tha  an  suidheachadh, 
agus  aithne  air  an  t-saor  ghràs  shaoibhir  a  chuir 
sinn  ann  an  suidheachadh  cho  gràsmhor,  a  tha 
sinn  air  ar  comhairleachadh  ann  an  Litrichibh 
nan   Abstol,  a  '  chum  gluasad  gu  cubhaidh  do'n 

ghairm  leis  an  do  ghairmeadh  sinri'.  Beachduich- 
eamaid  ariis  air  an  dearhhadh  a  gheibhear  air  so 
ann  am  focal  Dhe. 

Is  àrd  dhearbhadh  air  an  teagasg  so,  an  Litir  a 
chum  nan  Eòmanach.  Tha  'n  Litir  sin  air  a 
roinn  'n  a  trì  earrainnibh.  A'  cheud  earrainn,  o'n 
cheud  gus  an  ochdamh  caibdeil,  a'  labhairt  gu 
soilleir,  làn  air  ar  staid  do  thaobli  nàduir,  a' 
mineachadh  mar  tha  lagh  naomh  Dhè  a'  coinn- 
eachadh  na  staide  sin,  mar  tha  saorsa  trid  ar 
Tighearn  losa  Criosd,  agus  mar  gheibhear  uile 
thoraidhean  glòrmhor  na  saorsa  sin,  araon  anns  a' 
bheatha  so  agus  anns  a'  bheatha  ri  teachd.  Gheibh- 
ear  an  earrainn  sin  de'n  Litir  a'  co-dhùnadh  leis 
na  briathraibh  àrd,  aoibhneach  so  : — "  Ciod  uime 
sin  a  their  sinn  ris  na  nithibh  sin  ?  Ma  tha  Dia 
leinn,  cò  'dh'f  heudas  a  bhi  'n  ar  n-aghaidh  ? 

"  Cò  a  chuireas  coire  sam-bith  à  leth  daoine 
taghta  Dhè  ?  Is  e  Dia  a  dh'f  hìreanaicheas.  Cò  a 
dhìteas  ?  Oir  tha  dearbh-bheachd  agam  nach  bi 
bàs,  no  beatha,  no  aingil,  no  uachdaranachdan,  no 
cumhachdan,  no  nithean  a  tha  làthair,  no  nithean 
a  tha  ri  teachd,  no  àirde,  no  doimhne,  no  creutair 
sam  bith  eile  comasach  air  sinne  a  sgaradh  o 
ghràdh  Dhè  a  tha  ann  an  losa  Criosd  ar  Tigh- 
earn."  Ròm.  8.  31-39.  Nach  dearbh-bheachd  sin 
air  slàint  !  Ma's  urrainnear  dearbh-bheachd  ìnn- 
seadh  le  càinnt,  gu  cìnnteach  tha  è  air  a  làn  ìnns- 
eadh  leis  na  briathraibh  sin  ! 

Gheibhear  an  t-Abstol  anns  an  dara  pàirt  de'n 
Litir  so,  caibdeil  ix,  gu  caib.  xi.  a'  labhairt  air 
brìgh  na  tha  anns  a'  cheud  earrainn  dì,  air  dàimh 
àraid  Dhè  ris  na  h-Israelich,  a  phobull  fein  ;  agus 
anns  an  dara  caibdeil  deui>,',  an  treas  earrainn  de'n 

Litir  so,  ghcibhear  iomadli  earail  a'  teagasg  do 
mhuinntir  gliiasad  do  ghnàth  ann  an  cleachdadh 
na  diadhachd,  agus  ann  an  iimhlachd.  Agus 
thugamaid  fainear  gu  cùramach  mar  tha  na 
h-earailean  prìseil  sin  a'  tòiseachadh.  "  Air  an 
aobhar  sin  guidheam  òirbh,"  deir  an  t-Abstol,  "a 
bhràithrean  tre  throcairibh  dhe,  bhur  cuirp  a 
thoirt  'n  am  beò-ìobairt,  naomh,  thaitnich  do  Dhia, 
ni  a's  e  bhur  seirbhis  reusonta."  Bòm.  12.  1. 
"  Tròcairean  Dhè" — a  thròcairean  mar  tha  ìad  air 
am  fosgladh  suas  dhuinn  anns  a'  cheud  earrainn 
de'n  Litir,  caib.  i.  gu  caib.  viii.  agus  air  an  ainm- 
eachadh  anns  a'  cheud  r^mn  de'n  dara  caibdeil  deug, 
— a  thròcairean  do  Israel  mar  tha  ìad  air  an  riochd- 
achadh  amach  anns  an  dara  pàirt  de'n  Litir,  caib. 
IX.  gu  caib.  XI. — is  ìad  sin  am  bonn  air  am  bheil 
an  t-Abstol  a'  guidhe  òirnn,  mar  a  "  bhràithrean," 
sinn-fèin  a  thoirt  suas  do  Dhia  ann  an  cèum  na 
h-ùmhlachd  a  ta  air  a  chomharrachadh  amach 
dhuinn  anns  na  h-earailibh  a  leanas.  Ach  ciamar 
a  mhothaicheas  mì  brìgh,  no  neart,  no  cumhachd 
nan  earailean  sin,  ma  tha  mì  fathast  a'  cur  teag- 
amh  ann  mo  chòir  air  tròcairibh  sin  Dhè,  leis  am 
bheil  mo  chòir  air  a  toirt  dhomh  ?  Ciamar  a 
bhitheas  mì  air  m'aomadh  gu  ceart  leis  na 
h-earailibh  sin  mur  creid  agus  mur  tuig  mì  mar 
Chriosduidh  gur  mi  aon  de  na  "  bhràithrean"  sin 
ann  an  Criosd,  ris  am  bheil  na  h-earailean  a' 
labhairt?  no  ciod  is  fheàirrd  mis'  ìad,  ma's  ànn 
le  teagamh  a  dh'èisdeas  mì  ìad  ? 

Ach  gheibhear  tuilleadh  dearbhaibh,  a  ta  fior 
shoilleir,  anns  an  Litir  so  chum  nan  Eòmanach. 
Gheibhear  earailean  anns  a'  cheud  earrainn  dhì, 
cho  maith  's  a  gheibhear  anns  an  treas  earrainn. 

Agiis  ciod  è  nis  am  bonn,  no  an  steidli  air  am 
beilear  a'  toirt  nan  earailean  sin  uile  ?  "  Cionnus 
a  dh'fheudas  sinne,"  deir  an  t-Abstol,  "a  tha 
marbh  do'n  pheacadh,  ar  beatha  a  chaitheadh  ni's 
faide  ann  ?"  "  Air  fhios  so  a  bhi  againn,  gu  bheil 
ar  seaiin  duine  air  a  cheusadh  maiUe  ris,  ionnus 
gu'  m  bitheadh  corp  a'  pheacaidh  air  a  sgrios,  chum 
à  so  suas  nach  deanamaid  seirbhis  do'n  pheacadh." 
Bdrn.  6,  2,  6.  Ciod  is  f  heàirrd  cridhe  neach  air- 
bith  na  h-earailean  sin,  mur  urrainn  è  a  ràdh  le 
dearbh-bheachd  cìnuteach  gu'm  bheil  è  air  aonadh 
ri  Criosd,  gu'm  bheil  è  marbh  do'n  pheacadh, 
agus  gu'm  bheil  a  sheànn  duine  air  a  chèusadh 
maille  ri  Criosd  ?  no  ciod  is  fheàirrd  è  teagamh  ? 
Ach  arìst,  "  Mar  sin  mar  an  ceudna  measaibh-se 
gu  bheil  sibh-fèin  gu  deimhin  marbh  do'n  pheac- 
adh,  ach  beò  do  Dhia  tre  losa  Criosd  ar  Thighearn. 
Air  an  aobhar  sin  (comharraich  na  briathran  so 
air  an  aohhar  sin)  na  rìoghaicheadh  am  peacadh 
ann  bhur  corp  bàsmhor,  air  chor  as  gu'n  tugadh 
sibh  ùmhlachd  dha  'n  a  ana-miannaibh."  Mòm. 
6.  11,  12.  Agus  arìst  anns  an  ath  rànn,  "  Thug- 
aibh  sibh-fein  do  Uhia,  mar  dhream  a  tha  beò  o 
na  mairbh.  agus  bhur  buiU  'n  an  armaibh  firean- 
tachd  do  Dhia,  Oir  cha  bhi  aig  a'  pheacadh 
tighearnas  oirbh  :  oir  cha  n-'eil  sibh  fo'n  lagh, 
ach  fo  ghràs."  Nach  'eil  è  fìor  shoilleir  nach 
urrainnear  earailean  mar  sin  a  thuigsinn  le  neach 
air-bith,  ach  leo-san  a  tha,  cha  n-è  mhàin  'n  an 
Chriosduidhean,  ach  aig  am  bheil  fios  gur  Criosd- 
uidhean  ìad-fèin.  G-heibhear  argumaid  a'  chaib- 
deil  so  uile  ag  aideachadh  gu'm  bheil  dearbh- 
bheachd  air  slàint  aig  a'  mhuinntir  gus  am  bheil 
è  air  a  sgvìobhadh. 

Agus  anis  'nuair  a  sbeallas  sinn  ris  gach  earail 
eile,  a  gheibhear  anns  an  treas  roinn  de'n  Litir 
chum  nan  Eòmanach,  chithear  an  dearbh-bheachd 
cèudna  air  a  theagasg  dhuinn  anns  gach  earail. 
Nach  'eilear  a'  comhairleachadh  dhuinn  a  bhi 
iriosal  agus  dichiollach  ann  an  gnàthachadh  nan 
tiodhlac  a  ta  air  an  earbsa  ruinn  ?  Nach  'eilear 
ag  ràdh  gur  "  aon  chorp  ann  an  Criosd  sinn,  agus 
gur  buill  sinn  gach  aon  fa  leth  d'a  chèile  ?"  Ròm. 
12.  5.  Thatar  a'  comhaiiieachadh  dhuinn  a  bhi 
"  teo-chridheach  r'a  chèile  le  gràdh  bràthaireil." 
Bòm.  12.  10.  Ach  cò  ìadsan  a  tha  air  an  comh- 
arrachadh  amach  leis  na  briathraibh  "  r'a  chèile  ?" 
Cò  ach  na  "  bhràithrean"  ris  am  beilear  a'  labhairt 
anns  a'  cheud  rànn  de'n  chaibdeil,  ìadsan  uile  aig 
am  bheil  dearbh-bheachd  gur  bràithrean  ìad  d'a 
chèile,  gur  comh-bhuill  iad  d'a  chèile,  agus  sin  do 
bhrìgh  gur  bràithrean  agus  buill  do  Chriosd  ìad. 
"  A'  deanamh  gàirdeachais  ann  an  dòchas."  Ròm. 
12.  12.  Ach  cò  a  b'urrainn  sin  a  dheanamh  ach 
iadsan  a  tha  cìnnteach  gu'm  bheil  am  bonn 
dòchais — Criosd — aca.  Tha  earail  air  a  toirt 
dhuinn  gabhail  r'a  chèile.  Ach  ciamar  ?  "  Uime 
sin  gabhaibh-se  r'a  chèile,  eadhon  mar  a  ghabh 
Criosd  ruinne,  chum  giòire  Dhè."  Kòm.  15.  7. 
Nach  'eil  sin  anis  a'  dearbhadh  gu  làn  shoilleir 
gu'n  robh  dearbh-bheachd  air  slàint  aig  a'  mhuinn- 
tir  ris  am  bheil  na  briathran  sin  a'  labhairt.  A 
dh-easbhuidh  sin  cha  bhitheadh  seadh,  no  brìgh, 
no  cumhachd  air-bith  anns  na  h-earailibh  sin. 

Tha'n  t-Abstol  anns  an  Litir  chum  nan 
Corintianach  a'  toirt  earail  dhoibh  gun  uaill  a 
dheanamh  à  duine.  Carson  ?  "  Oir  is  leibh-se  na 
h-uile  ni  :  ma's  è  Pòl,  no  Apollos,  no  Cèphas,  no 

an  saoghal,  no  beatha,  no  bàs,  no  nithean  a  ta 
làthair,  no  nithean  a  tha  ri  teachd  ;  is  leibh-se  iad 
uile  ;  agus  is  le  Criosd  sibhse  ;  agus  is  le  Dia 
Criosd."  1  Cor.  3.  21-23.  An  so  mar  ann  an 
àitibh  eile,  thatar  a'  labhairt  ri  Criosduidhean 
mar  phobull  Chriosd,  mar  pobuU  a  bhuineas  dà, 
dealaichte  bho  shluagh  neo-ìompaichte,  a  tha 
"  de'n  t -saoghal."  Ach  ciod  a  b'f  heàirrd  cridh- 
eachan  shiaigh  air-bith  a  ràdh  riu,  "  Is  le  Criosd 
sibhse,"  mur  bitheadh  fios  aca  giir  le  Criosd  ìad  ? 
Faic  arìst  an  rabhadh  a  tha'n  t-Abstol  a'  toirt  do 
Chriosduidhean,  ag  ràdh,  "  Na  cuing-cheanglar  gu 
neo-chothromach  sibh  maille  ri  mi-chreidmhich,"  , 
mar  sin  a'  labhairt  riu  gii  dìleas,  dìreach  air 
gach  cùis  mar  mhuinntir  aig  am  bheil  fios  gur 
creidmhich  iad-fèin,  gurfireana  ìad,  gur  ìad  clànn 
an  t-soluis  agus  buill  Chriosd.  Agus  maille  ri  sin 
tha'n  t-Abstol  ag  ràdh,  "  Ciod  a'  cho-rèite  a  tha 
aig  teampuU  Dhè  ri  h-ìodholaibh  ?  Oir  is  sibhse 
teampuU  an  Dè  bheò ;  a  rèir  mar  a  thubhairt  Dia, 
Gabhaidh  mise  còmhnuidh  annta,  agus  gkiaisidh 
mì  'n  am  measg ;  agus  bithidh  mise  a'm'  Dhia 
aca-san,  agus  bithidh  iadsan  'n  an  sluagh  agam-sa." 
2  Cor.  6.  14-16. 

Seallamaid  anis  anns  an  Litir  chum  nan  Ephe 
sianach  agus  chi  sinn  an  sin  gairm  iongantach 
na  h-Eaglais  anns  a'  cheud,  anns  an  treas  agus 
anns  a'  cheathramh  caibdeil,  agus  na  trì  chaibdeil- 
ean  mu-dheireadh  a'  teagasg  dhì  ghiasad  arèir  na 
gairme  sin.  Tha'n  t-Abstol  ag  ràdh  anns  an  dara 
roinn  de'n  Litir  so,  "  Uime  sin,  tha  m.ise  prìosan- 
ach  an  Tighearn',  a'  guidhe  oirbh  gu'n  gkiais  sibh 
gu  cubhaidh  do'n  ghairm  leis  an  do  ghairmeadh 
sibh."    Eph.  4. 1.    Agus  tha  gach  earaila  gheibh- 

ear  anns  an  dara  roinn  de'n  Litir  so  air  a  stèidheach- 
adh  air  dearbh-bheachd  cìnnteach  Chriosduidhean, 
mar  tha  sin  air  a  dheanamh  soiUeir  anns  a'  cheud 
roinn  dhì,  gach  beannachd  a  ta  air  a  mhealtuinn 
le  Criosduidhean  air  'ainmeachadh  anns  a'  cheud 
roinn  agus  earail  arèir  sin  air  a  toirt  doibh  anns 
an  dara  roinn.  Tha  sinn  a'  lèughadh  anns  a' 
cheud  roinn,  "  Anns  am  bhèil  (sin  ri  ràdh  ann  an 
Criosd)  againne  saorsa  tre  'fhuil-san,  maitheanas 
nam  peacadh  a  rèir  saoibhreis  a  ghràis."  Eph.  1. 
7.  Agus  arèir  sin  tha  earail  air  a  toirt  dhuinn 
anns  an  dara  roinn  ag  ràdh,  "  Agus  bithibh 
caoimhneil  teò-chridheach  d'a  chèile  a'  toirt 
maitheanais  d'a  chèile  eadhon  mar  a  thug  Dia 
maitheanas  dhuibh-se  ann  an  Criosd.''  Eph.  4.  32. 
Anns  a'  cheud  roinn  tha  sinn  a'  leughadh  gu'n  "do 
roimh-òrduich  Dia  sinne  chum  uchd-mhacachd  na 
cloinne  tre  losa  Criosd  dha-fein."  Eph.  1.  5. 
Agus  arèir  sin  arìst  anns  an  dara  roinn,  "  Uime 
sin  bithibh-se  'n  'ur  luchd-leanmhuinn  air  Dia 
mar  chloinn  ghràdhaich.  Eph.  5.  1.  Anns  a' 
cheud  roinn  tha  sinn  a'  lèughadh  "  Neach  an 
dèigh  dhuibh  creidsinn  ann,  (Criosd)  chuireadh 
seula  oirbh  le  Spiorad  naomh  sin  a'  gheallaidh." 
Eph.  1.  13.  Agus  arèir  sin  tha  earail  againn 
arìst  anns  an  dara  roinn,  ag  ràdh,  "  Na  cuiribh 
doilgheas  air  Spiorad  naomh  Dhe  leis  an  do  chuir^ 
eadh  seula  oirbh  gu  là  na  saorsa."  Eph.  4.  30. 
Anns  a'  cheud  roinn  tha  sinn  a'  lèughadh  mu 
shaoibhreas  gràis  Dhè,  "  Anns  ann  robh  e  ro 
phailte  dhuinne  's  an  uile  ghliocas,  agus  thuigse  : 
a  dh'f  hoillsich  dhuinn  rùn-dìomhair  a  thoile  a  rèir 
a  dheadh-ghean  fein,  a  rùnaich  e  ann-fèin."  Eph.  1. 
7-9.    Agus  tha  earail  air  a  toirt  duinn  arèir  sin  arìst 

anns  an  dara  roinn,  ag  ràdh,  "Feuchaibh  uime  sin 
gu'n  gluais  sibh  gu  faicilleach,  cha-n  ann  mar  am- 
adain,  ach  mardhaoine  glice  :"  agus  arìst,  "  Air  an 
aobhar  sin  na  bithibh-se  neo-ghlic,  ach  a'  tuigsinn 
ciod  i  toil  an  Tighearna."  Epli.  5,  15.  17.  Mar 
sin  gheibhear  an  Litir  gu  lèir  a'  labhairt  ruinn, 
agus  cha  n-ànn  ag  ràdh,  "  Dean  so,  no  sid  a  chum 
am  beannachd  'f  haotuinn,  "  ach  "  bheannaich 
Dia  sinne  leis  gach  uile  bheannachadh  spioradail 
ann  an  ionadaibh  nèamhaidh  ann  an  Criosd"  chum 
gu'n  gluaiseamaid  arèir  a  thoile.  Eph.  1.3."  Oir 
bha  sibh  uair  eigin  'n  'ur  dorchadas,  ach  a  nis  tha 
sibh  'n  'ur  solus  's  an  Tighearn  :  gluaisibh  mar 
cloinn  an  t-soluis ;"  Eph.  5.  8.  Cò  anis  ach  ìad- 
san  a  bha  mar  sin  air  am  beannachadh,  agus  clànn 
an  t-soluis,  a  b'urrainn  earailean  mar  sin  a  ghabh- 
ail  le  taitneas  agus  buaidh  ? 

Agus  gheibhear  an  t- Abstol  a'  labhairt  ri  Criosd- 
uidhean  air  an  dòigh  chèudna,  anns  an  Litir  chum 
nan  Colosianach,  ag  ràdh  "  Uime  sin  mar  a  ghabh 
sibh  do  'ur  n-ionnsuidli  an  Tighearn  losa  Criosd, 
gluasibh  ann."  "  Tha  sibh  coimhlionta  ann-san." 
"  Air  dhuibh  bhi  adhlaicte  maiUe  ris  ann  am 
baisteadh,  anns  am  bheil  sibh  mar  an  ceudna  air 
bhur  togail  suas  maille  ris  tre  chreidimh  oibreach- 
aidh  Dhe,  a  thog  suas  esan  o  na  marbhaidh.  Agus 
sibhse  a  bha  marbh  'n  'ur  n-eu-ceartaibh  agus  ann 
anneo-thimchioll-ghearradh  bhur  feàla,bheothaich 
e  maiUe  ris,  a'  maitheadh  dhuibh  nan  uile  eu- 
ceart."  Chi  sinn  o  na  briathraibh  sin  ciod  an 
etaid  anns  an  robh  na  Criosduidhean  sin  roimhe, 
agus  ciod  ì  an  staid  mhaith  gus  an  robn  ìad  air 
an  toirt  anis.  Agus  ciod  anis  a  gheibhear  an 
t-Abstol,  no  an  Spiorad  Naomh  ag  ràdh  mar  cho- 

dhùnadh  air  sin  uile  ?  Eisd  an  guth  fèin  ag  ràdh, 
"  Uime  sin  ma  f  huair  sibh  bàs  maille  ri  Criosd  o 
cheud  thoiseachaibh  an  t-saoghail,  c'ar  son,  mar 
dhaoine  a  ta  beò  's  an  t-saoghal,  a  tha  sibh  fuidh 
orduighibh."  Col  2.  6,  10,  12,  13,  20.  Agus 
arìst,  "  Uime  sin  ma  dh'èirich  sibh  maille  ri  Criosd, 
iarraibh  na  nithe  a  ta  shuas,  far  am  bheil  Criosd 
'n  a  shuidhe  aig  deas  làimh  Dhè."  Agus  arìst,  "  Oir 
a  ta  sibh  marbh,  agus  tha  bhur  beatha  folaichte 
maille  ri  Criosd  ann  an  Dia.  'Nuair  a  dh'f  hoill- 
eichear  Criosd,  neach  a's  e  ar  beatha-ne,  an  sin 
bithidh  sibhse  mar  an  ceudna  air  bhur  foillseach- 
adh  maiUe  ris  ann  an  glòir.  Uime  sin  claoidh- 
ibh  bhur  buiU  a  ta  air  an  talamh,  strìopachas, 
neò-ghloine,fonn-collaidh,  ana-mianna,  agus  sannt, 
ni  a's  ìodhol-aoradh."  Thoir  fainear,  cha  n-'eilear 
idir  ag  ràdh  fèumaidh  sibh  a  bhi  marbh  do'n 
t-saoghal,  agus  do  fhèin,  agus  do'n  pheacadh, 
agus  a  bhi  beò  do  Dhia,  chum  gu'm  bi  sibh  marbh 
maille  ri  Criosd,  agus  gu'm  bi  sibh  beò  maille 
ris.  Cha  n-'eil  idir;  ach  ^^  tha  sibh  marbh  ;"  tha 
bhur  beatha  folaichte  maille  ri  Criosd,  ann  an 
Dia;"  uime  sin  claoidhibh  bhur  buill  a  ta  air  an 
talamh.  Anis  ma's  ann  mar  aon  a  "  tha  marbli 
maille  ri  Criosd"  a  bhitheas  mì,  do  thaobh  cleachd- 
aidh,  marbh  do  na  nithibh  a  ta  air  thalamh  ;  ma's 
ann  mar  aon  air  èirigh  maiUe  ris  a  dh-ìarras  mì 
na  nithean  a  tha  shuas,  tha  è  mar  sin  soilleir 
gu'ra  fèum  fios  a  bhi  agam  gu'm  blieil  mì  marbh 
maille  ris,  agus  air  èirigh  maille  ris,  oir  mur  'eil, 
cha  n-urrainn  mì  gluasad  gu  bràth  arèir  na 
h-àithne  a  ta  air  a  tabhairt  an  so.  Agus  tha  an 
ni  cèudna  air  a  theagasg  ann  an  àitibh  eile  de'n 
Litir  so,  ag  ràdh,  "  Na  deanaibh  breug  d'a  chèile, 

do  bhfigli  gu'n  do  chnir  sibh  dhìbh  an  seann 
duine  maille  r'a  ghnìomharaibh.  Agus  gu'n  do 
chuir  sibh  umaibh  an  duine  nuadh,  a  tha  air  ath- 
nuadhachadh  ann  an  eòlas,  a  rèir  ìomliaigh  an  Tì 
a  chruthaich  e.  Uime  sin  cuiribh-se  umaibh, 
(mar  dhaoine  taghta  Dhè,  naoraha  agus  ion- 
mhuinn,)  innigh  thròcaire,  caomhalachd,  irioslachd 
inntinn,  macantas,  fad-f  hulangas ;  a'  giùlan  le 
chèile,  agus  a'  maitheadh  d'a  chèile,  ma  tha  cùis 
ghearain  aig  neach  an  aghaidh  neach ;  mar  a 
thiig  Criosd  maitheanas  dhuibh-se,  mar  sin  dean- 
aibh-se  mar  an  ceudnn."  Col.  3.  1,  3,  4,  5,  9-13. 
Nach  'eil  sin  anis  soilleir  gu  leòr  ?  Ciamar  a  bhith- 
eas  mise  air  mo  ghluasad  le  maitheanas  o  Chriosd 
dhomh-fèin  gu  maitheanas  a  thoirt  do  mo  bhràth- 
air,  ma  tha  teagamh  agam  air  mo  mhaitheanas 
fèin  0  Chriosd  ? 

Tha  sgrìobhdh  an  Abstoil  Pheadair  a'  làn- 
mhìneachadh  agus  a'  làn-dhaingneachadh  nam 
f  irinn  so  air  am  bheil  sinn  a'  labhairt,  ag  ràdh 
"  Uime  sin  crioslaichibh  leasraidh  bhur  n-inntinn, 
bithibh  measarra,  agus  biodh  •  dòchas  diongmhalta 
agaibh  às  a'  ghràs  a  bheirear  dhuibh  aig  foillseach- 
adh  losa  Criosd  :  mar  chloinn  ùmhal,  gun  a  bhi 
'g'ur  comh-chumadh  fèin  ris  na  h-ana-mìannaibh,  a 
bha  agaibh  roimhe  ann  an  àm  bhur  n-aineolais  : 
ach  a  rèir  mar  tha  esan  a  ghairm  sibh  naomh, 
bithibh-se  naomha  mar  an  ceudna  'n  'ur  n-uile 
chaithe-beatha  :  do  bhngh  gu'm  bheil  e  sgrìobhta, 
Bithibh-se  naomha,  oir  tha  mise  naomh."  Tha 
na  briathran  sin  gu  soilleir  a'  labhairt  ri  muinntir 
a  bha  air  an  teàrnadh,  agus  fios  aca-fèin  gu'n 
robh  ìad  air  an  teàrnadh.  Aiìst  do  thaobh  a'ghràidh 
bhràthaireil  tha'ii  t-Abstol  cèudna  ag  ràdh,  "  Do 

bhrìgh  gu'n  do  ghlan  sibh  bhur  n-anama  le 
ùmhlachd  a  thoirt  do'n  fhìrinn  tre  'n  Spiorad, 
chum  gràidh  neo-chealgaich  do  na  bràithribh ; 
feuchibh  gu'n  toir  sibh  gràdh  d'a  cheile  a  cridhe 
glan  gu  dùrachdach  :  air  dhuibh  bhi  air  bhur 
n-ath-ghineamhuinn,  cha-n  ann  o  shiol  truaillidh, 
ach  neo-thruaillidh,  le  focal  an  Dè  bheò,  agus  a 
mhaireas  gu  siorruidh."  1  Pead.  1. 13-23.  Arìst 
"  Uime  sin  a'  cur  uaibh  gach  uile  mhì-ruin,  agus 
gach  uile  mhealltaireachd,  agus  chealg,  agus 
f  harmada,  agus  gach  uile  ana-cainnt,  mar  naoidh- 
eana  air  an  ùr-bhreith,  iarraibh  bainne  fìor-ghlan 
an  f hocail,  chum  as  gu'm  fàs  sibh  leis ;  ma's  e  as 
•gu'n  dobhlais  sibh  gu  bheilan  Tighearngràsmhor." 
So  anis  na  h-uile  nithe,  no  air  so  tha  na  h-uile 
nithe  'an  crochadh  do'n  Chriosduidh.  Agus  arìst, 
"  A  mhuinntir  mo  ghràidh  guidheam  oirbh,  mar 
choigrich  agus  luchd-cuairt,  sibh  a  sheachnadh 
ana-mìannan  feòlmhor,  a  tha  'cogadh  an  aghaidh 
an  anama."  1  Pead.  2.  1,  2,  3,  11.  Agus  an 
dèigh  sin  tha'n  t-Abstol  a'  labhairt  ruinn  air  a' 
mhèinn  ìnntinn,  agus  air  a  ghiiìlain  a's  còir  a  bhi 
againn  anns  gach  dàimh  fa-leth  d'a  chèile,  ag 
ràdh,  "  Mar  an  ceudna,  fheara,  gabhaibh-se 
còmhnuidh  maille  riu  (bhur  mnathan)  a  rèir 
eòlais,  a'  tabhairt  urraim  do'n  mhnaoi  mar  do'n 
t-soitheach  a's  anmhuinne,  agus  mar  mhuinntir  a 
tha  'n  an  comh-oighreachaihh  air  gràs  na  heatha  ; 
chum  nach  cuirear  bacadh  air  bhur  n-iìrnuighibh. 
1  Pead.  3.  7. 

Gheibhear  an  f  hianuis  chèudna  ann  an  Litrich- 
ibh  an  Abstoil  Eòin  ag  ràdh,  "  Tlia  mi  a'  sgrìobh- 
adh  do  'ur  n-ionnsuidh,  a  chlann  bheag,  do  bhrìgh 
gu  bheil  bhur  peacanna  air  am  maitheadh  dhuibh 
air    sgàth    'ainme-san."     1    Eòin   2.    12.      "  A 

mhuinntir  mo  ghràidh,  a  nis  is  sinne  mic  Dhè ; 
agus  cha  n-'eil  e  soilleir  fathast  ciod  a  bhitheas 
sinn  :  ach  a  ta  f  hios  againn,  'nuair  a  dh'f  hoillsich- 
ear  esan,  gu'm  bi  sinn  cosmhuil  ris ;  oir  chì  sinn 
e  mar  a  ta  e.  Agus  gach  neach  aig  am  bheil  an 
dòchas  so  ann,  glanaidh  se  e-fèin,  mar  a  ta  esan 
glan."  1  Eòhi  3.  2,  3.  Sin  anis  gun  teagamh 
idir  làn  dearbh-bheachd  air  slàint;  agus  toradh 
an  dearbh-bheachd  sin,  mar  tha  è  air  a  nochdadh 
ann  an  giùlain  gach  neach  aig  am  bheil  è.  Gach 
duine  aig  am  bheil  an  dearbh-bheachd  so,  agus 
an  dòchas  a  tha  stèidhichte  air — dòchas  a  bhi 
cosmhuil  ri  Criosd,  'nuair  a  dh'fhoillsichear  esan, 
glanaidh  se  e-fein,  mar  a  tha  esan  glan.  Ah  seadh  ! 
cha  n-ann  idir  le  daorsa  laghail,  no  le  oidhirpibh 
fein-fhireantachd  a  bheirear  neach  gu  gluasad 
mar  fhìor  Chriosduidh.  Is  ànn  an  uair  a 
dh-aithnicheas  sinn  an  t-saorsa  leis  an  d'rinn 
Criosd  sinne  saor  ;  is  ànn  an  uair  a  dh-aithnich- 
eas  sinn  an  gràdh  leis  an  do  ghràdhaich  an 
t-Athair  sinn,  agus  a  ghlacar  leinn  an  dò- 
chas  deakach,  beannaichte  sin  a  bheir  sinn  gu 
bhi  air  ar  comh-chumadh  gu  làn  ri  ìomhaigh 
Chriosd  " 'nuair  a  dh'fhoillsichear  esan,"  a  bhith- 
eas  ar  cridheachan  air  an  togail  air  falbh  de'n 
talamh,  de  gach  fèinealachd  agus  de  gach  peacadh  ; 
agus  an  sin,  "  Air  bhi  dhuinne  uile  le  aghaidh 
gun  fholach,  ag  amharc  mar  ann  an  sgàthan  air 
glòir  an  Tighearna,  tha  sinn  air  ar  n-atharrachadh 
chum  na  h-ìomhaigh  ceudna,  o  ghlòir  gu  glòir, 
mar  le  Spiorad  an  Tighearna."     2  Cor.  3.  18. 

III. — Anìs  do  thaobh  na  dòigh  air  am  faighear 
dearbh-bheachd  air  slàint,  tha  f  ìrinn  an  Sgriobtuir 
ag  ìnnseadh  dhuinn  gu  soilleir  gur  ànn  "  le  gràs 
tha  sinu  air  teàrnadh  tre  chreidimh."    Eph.  2.  8 

seadh  is  ànn  "  le  gràs  tre  chreidimli"  a  gheibhear 
dearbh-bheachd  air  slàint.  Ach  ann  am  beachd- 
achadh  air  a'  mheur  so  de  'n  teagasg  fèumar  a' 
cheart  aire  'thoirt  do  dhà  ni  àraid  mu  thimchioll 
creidimh.  Is  è  an  ceud  ni  matà,  Cha  n-'eil  ann 
an  creidimh  ach  amhàin  fear-gabhail  ann  an 
gnothach  ar  slàinte  :  is  è  sin  ri  ràdh,  cha  n-'eil 
neach  ann  an  creidsinn,  no  ann  an  gnathachadh 
creidimh,  d  deanamh  ni  èigin,  ach  a  gabhail  ni 
eigin.  An  dara  ni,  is  è  an  fhìrinn,  a  tha  sinn 
mar  sin  a'  gabhail,  fianuis  Dhè  mu  thimchioll  a 
Mhic,  losa  Criosd.  Is  è  aineolas  air  aon  air-bith 
de'n  dà  ni  sin  is  màthair-aobhair  do'n  dorchadas 
agus  do'n  teagamh  a  gheibhcar  aig  Criosduidhean 
mu  dhearbh-bheachd  air  an  slàint  fèin. 

Anns  a'  cheud  àit,  matà,  is  fear-gabhail  amhàin 
creidimh  ann  an  gnothach  ar  slàinte  :  seadh,  tha 
sinn  ag  ràdh,  ann  an  gnothach  ar  slàinte,  a  chionn, 
air  dhuinn  a  bhi  air  ar  teàrnadh,  gu'm  bheil 
creidimh  'n  a  fhear-oibreachaidh  annainn  agus 
areir  sin  tha  sinn  a'  lèughadh  gu'm  bheil  Criosd- 
uidhean  'g  an  cleachdadh  fèin  ann  "  an  obair  a' 
chreidimh,"  agus  ann  "  an  còmhrag  a'  chreidimh," 
agus  ann  '•' an  gluasad  a'  chreidimh."  Ach  is 
ann  amhàin  do  na  fìor  Chriosduidhean  a  bhuineas 
na  briathran  sin  agus  briathran  eile  cosmhuil  riu 
mu  chreidimh — dhoibh-san  a  tha  air  am  firean- 
achadh  tre  chreidimh.  Leibhraidh  sinn  aig  an 
àm  so  air  creidimh  mar  bhuineas  è  do  ar  slàint 
agus  do  dhearbh-bheachd,  no  air  creidimh  mar 
fhear-gabhail. 

Ach,  a  leughadair  ionmhuinn,  ciamar  a  bha 
's  a  tha  thus'  ag  amharc  air  creidimh,  no  ciod  è  do 
bheachd  air  ?    Am  bheil  thu  iiis  a'  sealltuinn  air- 

d3 


42  DEARBH-BHEACHD    AIIl    8LAINT. 

8011  creidimh  annad-fèin — ag  ìarraidh  creidimh 
annad-fein,  mar  gu'n  gabhadh  è  faicinn  mar  sin 
agus  mar  gu'm  bu  ghnìomh,  no  obair  è  gu  bhi 
air  a  deanamh  leat,  agus  tu  air  aon  làimh  a'  toirt 
oidhirp  air  a  deanamh,  agus  air  an  làimh  eile  a' 
feuchainn  ri  fios  'fhaotuinn  an  deachaidh  an 
obair  leat  ?  Ceadaich  dhomh  innseadh  dhuit 
nach  'eil  focal  Dhè  ag  ràdh  idir  an  tì  a  chreideas 
e-fèin  a  bhi  'n  a  chreidmheach,  "  tha  a'  bheatha 
mhaireannach  aige,"  ach  "  an  tì  a  chreideas  anns 
a'  Mhac  tha  a'  bheatha  mhaireannach  aige." 
JEdin  3.  36.  Tha  thus'  a'  smuaineachadh  air  a' 
chùis  so  mar  gu'm  bitheadh  slàint  a'  teachd  o 
aithneachadh  ort-fèin  gur  creidmheach  thii,  an 
àit  Criosd  aithneachadh  mar  an  t-aon  Slànuighear 
uile-chumhachdachd.  Is  maith  gun  teagamh 
fios  a  bhi  aig  neach  gur  creidmheach  è.  Ach 
ann  an  labhairt  an  so  air  creidimh,  mar  fhear- 
gabhail,  cuimhnich  gu'm  faighear  fios  air  sin  aig 
'àm  fèin  le  aire  cheart  a  thoirt  do  cuspair  ar  creid- 
imh — do'n  ni  sin  a  tha  creidimh  a'  gabhail — cha 
n-ann  le  creidimh  agus  a  chuspair  a  dhealachadh 
o  'cheile,  no  le  farraid,  an  d'f  huair  sinn  creidimh  ? 
Cha  n-urrainn  creidimh  a  bhi  aig  neach  a 
dh-easbhuidh  cuspair  a'  chreidimh,  agus  geda 
b'urrainn,  is  beag  a  b'fhìach  è.  Is  è  Criosd 
an  Slànuighear,  agus  thig  slàint  tre  chreid- 
imh  amhàìn  an  uair  a  ghahhas  è  Criosd.  Is  è 
Dia  a  tha  'tabhairt  fianuis  mu  Chriosd,  agus  teàr- 
naidh  creidimh  amhàin  an  uair  a  ghabhas  è 
fianuis  Bhe.  Cha  n-ànn  idir  ann  an  creidimh 
fèin  a  tha  an  eifeachd  theàrnaidh,  ach  anns  an  ni 
a  ghabhar  le  creidimh. 

Sin  anis,  matà,  mar  ruigear  air  an   èifeachd 

tlieàrnaidh  a  ta  ann  an  cuspair  beannaicht'  a' 
chreidimh  ;  agiis,  a  Chriosdiiidh  ionmhuinn,  mur 
bitheadh  tusa  air  do  luasgadh  aniiil  's  anàll  le 
teagamh  'us  ceistean  lìonmhor  gun  fhèum  a 
thàinig  0  theagasg  mhearachdach,  bhitheadh 
agad  sìth  làn  agus  phailt,  agus  dearbh-bheachd 
taitneach  amhàin  le  beachdachadh  air  Criosd  fèin 
neach  a's  è  cuspair  a'  chreidimh.  Thig,  matà, 
agus  faic  Uan  Dhè.  Leig  dhìot  an  dràst  na 
ceistean  agus  gach  teagamh  a  ta  agad  mu  do 
thimchioU  fèin,  agus  feuch  an  gabh  iad  uile 
socrachadh  le  amharc  suas  gu  dìreach  air  losa. 
Cò  è  losa  ?  Is  esan  Mac  Dhè,  agus  Mac  an 
duine.  Is  è  uchd  an  Athar  'àit-còmhnuidh  o 
shìorruidheachd  ;  gidheadh  dh'ìlsich  se  e-fèin  gu 
bhi  'n  a  naoidhean  gun  smal  do'n  òigh.  Ciod  an 
teachdaireachd  air  an  tàinig  è  do'n  t-saoghal  so  ? 
Thàinig  è  a  dh-fhoiUseachadh  an  Athar,  agus  a 
shaoradh  an  duine.  Ciod  an  sgèul  a  ta  air 
'ìnnseadh  le  breith,  le  beatha  agus  le  bàs  losa, 
mu  chridhe  caomh  an  Athar  ?  Ciod  a  tha  seal- 
ladh  agus  guth  agus  briathran  agus  oibrean 
agus  sligheau  losa  Criosd  a'  labhairt  ?  Nach 
'eil  freagairt  do  na  nithibh  sin  uile  air  'f  hilleadh 
suas  anns  na  briathraibh  so  "  gràs  agus  firinn  ?" 
Is  fìrinn  è  gu  dearbh,  oir  ma  tha  Dia  gràsmhor, 
tha  è  fìor.  Cha  cheadaicheadh  Dia  do  smal 
teachd  air  a  naomhachd,  a  chum  sligh  'f  hosgladh 
d'a  ghràs  gu  sruthadh  amach.  Cha  bu  ghràa 
Dhè  è  idir  na'n  tàinig  smal  air  a  naomhachd, 
no  na'n  robh  a  cheartas  air  'f  hàgail  gun  làn  riar- 
achadh  ann  am  foillseachadh  a  ghràis.  Agus 
ciod  a  chithear  ann  an  sin  uile,  ach  tuilleadh 
dearbhaidh  do  chridhe  gach  duine  air  mòr  ghràdh 

Dliè.  Cliitliear  fìrmn,  naomhachd  agns  fìrean- 
tachd  ann  an  losa,  air  dòigh  nach  fhaicear  ìad 
ann  an  cuspair  sam-bith  eile.  'N  a  ghineamh- 
uinn  agus  'n  a  bhreith  tha  è  air  a  nochdadh 
dhuinn  mar  an  Ni  Naomh  a  bha  gu  bhi  air  a 
bhreith  leis  an  òigh  Muire.  Bu  theisteanas 
iomlan  air  naomhachd  neo-chrìochnaich  Dhè, 
beatha  Chriosd  gu  lèir,  Gidheadh  'n  a  bhàs 
"  rinneadh  è  'n  a  pheacadh  air  ar  son-ne,"  agus 
bha  làn  f  hreagairt  air  a  thoirt  araon  do  na  tha  aig 
fireantachd  agus  naomhachd  Dhè  an  aghaidh  a' 
pheacaicli  a's  ciontaiche  agus  a's  mì-naomha,  leis 
iia  dh'f  huilig  Criosd  mar  f  hear-iomchair-peacaidh  ; 
ghabh  Dia  an  ìobairt  a  thug  Criosd,  agus  ann  an 
gabhail  na  h-ìobairt  sin  bha  naomhachd  agus 
fireantachd  Dhè  air  am  foillseachadh,  agus  air  an 
glòrachadh  air  dòigh  cho  soilleir,  cho  dealrach, 
cho  òirdheirc  agus  cho  neo-chriochnach,  ionnus 
gur  iongantas  sìorruidh  so  do  hichd-àiteachaidh 
nèimh  agus  na  talmhuinn. 

Cha  n-è  mhàin  gu'n  do  ghabh  Dia  an  ìobairt 
rahòr  so,  ach  is  è  gràdh  Dhè  fèin  a  dh'ullaich  ì  air 
tùs.  Thàinig  Criosd  anns  an  fheòil.  Is  tiodhlac 
o  ghràdh  Dhè  Criosd,  agus  0  !  ciamòr  an  tiodhlac 
sin  !  "  Is  ann  mar  sin  a  ghràdhaich  Dia  an 
saoghal,  gu'n  d'thug  è  aon-ghin  Mhic  fèin  chum 
as  ge  b'e  neach  a  chreideas  ann,  nach  sgriosar  e, 
a.ch  gu'm  bi  a'  bheatha  shìorruidh  aige."  Eòin 
3.  16.  Am  bheil  thu  da  rìreadh  a'  creidsinn  gur 
r  losa  Mac  Dhè  ?  Matà,  ciod  ach  gràdli — gràdh 
do  pheacaich — an  tiodhlac  sin  a  bhuileachadh  air 
daoine?  Agus  ciod  ach  gràdh  a  bheireadh  air 
('riosd  teachd  do'nt-saoghal  so?  e-fèin  an  fhiaiiuis, 
an   teachdair  an  tiodhlac,  agus  an  guth  a'  foill- 

seachadli  gràdh  Dhè,  an  t-Athair !  Am  bheil 
thus'  ag  ìarraidh  fios  'f  haotuinn  ciod  a  tha  ann 
an  cridhe  caomh  an  Athar  dhuit  ?  Cha  do 
chaomhainn  è  a  Mhac  fèin.  Am  b'urrainn  thu 
dearbhadh  na's  mò  na  sin  ìarraidh  air  iochd 
an  Athar  ?  Cò  dhà  bu  dàna  smuaineachadh  air 
an  dearbhadh  so,  gus  an  tug  Dia  fein  è  ?  Am 
bheil  thus'  ag  iarraidh  fios  'fhaotuinn  air  an 
iochd  agus  air  a'  ghràdh  a  bha  's  a  tha  dhuit  ann 
an  cridhe  blàth  Chriosd  ?  Freagradh  gach  focal 
'n  a  eachdraidh  a'  cheist.  Nach  do  dhealraich 
gràdh  'n  a  shùil ;  nach  do  labhair  gràdh  ann  am 
fuaim  a  ghuth,  agus  nach  do  nochd  gràdh  e-fèin 
anns  gach  focal  a  thàinig  as  a  bhèul,  agus  nach 
robh  gach  obair  a  rinn  è  air  a  lìonadh  le  gràdh, 
f  had  's  a  bha  è  'saothrachadh  gu  foighidneach, 
gun  sgìos  air  thalamh  ?  An  do  thilg  è  riamh  aon 
neach  air  falbh  uaith  ?  An  dubhairt  è  riamh  ri 
neach  air-bith  tha  thu  ro  ghràineil  gu  bhi  air  do 
ghabhail  leam-sa  ?  An  Tì  a  shuidh  aig  biadh  ann 
an  tigh  Lèbhi,  an  cìs-mhor,  an  urrainn  teagamh  a 
bhi  agad  nach  gabh  è  riut-sa  ?  An  Tì  a  labhair 
cho  caoimhneil  ris  a'  mhnaoi  aig  tobar  lacoib, 
agus  ise  ag  èisdeachd  ris,  'us  esan  a'  labhairt  mu'n 
Athair,  agus  ag  ìnnseadh  dhì  gu'm  bheil  an 
t-Athair  ag  iarraidh  pheacach  bochd,  ciontach, 
mar  bha  i-fèin,  gu  bhi  'n  an  luchd-aoraidh  dhà, 
agus  ag  ràdh  rithe  mar  f  hreagairt  d'a  feòrachadh 
mu  thimchioll  a'  Mhesiah,  "  Is  mise  e  a  tha 
'labhairt  riut," — an  urrainn  teagamh  a  bhi  agad 
ann  an  gràdh  an  Ti  sin  do  pheacaich  ?  An  saoil 
thus'  an  robh  fèum  aig  a'  mhnaoi  ud  air  tuilleadh 
dearbhaidh  air  a  ghràdh  an  dèigh  dhà  labhairt 
rithe,  agas  an  dèigh  dhì-se  fios  'fhaotuinn  cò  an 

Tì  a  bha  'labhairt  rithe  ?  Làthaireachd  Chriosd 
aig  an  tobar — Cruthaidhear  an  t-saoghail — 'g  a 
ìlseachadh  fèin  cho  ìosal  's  ag  ìarraidh  air 
boirionnach  bochd,  ciontach  cupan  uisg'  a  thabh- 
airt  dà  chum  e-fèin  ìirachadh,  agus  ag  ìarraidh  sin 
uaipe  amhàin  a  chum  a  cridhe-san  'fhosgladh 
agus  a  chum  a  treòrachadh  gus  an  t-àrdbheannachd 
ìarraidh  air-san,  agus  mar  sin  a'  deanamh  rathaid 
rèidh  dhà  chum  an  t-uisg  beò  a  thoirt  dhì — cò  as 
a  thàinig  sin  uile  ach  o  ghràs  neo-chrìochnach  a's 
dèarbh-bheachd  dheth-fèin  do  gach  cridhe,  cho 
luath  's  a  dh-aithnichear  leis  è  gu  ceart  ? 

So  anis,  matà,  an  Slànuighear  a  ghabhar  le 
creidimh.  "  Ach  a  mheud  as  a  ghabh  ris,  thug 
e  dhoibh  cumhachd  a  bhi  'n  an  cloinn  do  Dhia, 
eadhon  dhoibh-san  a  tha  'creidsinn  'n  a  ainm." 
Eòin  1.  12.  Is  ànn  le  gahhail  ri  Criosd  a  bhith- 
eas  tu  air  do  theàrnadh.  Cuimhnich  is  ann  le 
Criosd  fèin  amhàin  a  bhitheas  tu  air  do  theàrnadh, 
agus  cha  n-ànn  idir  le  airidheachd,  nò  èifeachd  a 
ta  anns  a'  ghnìomh  leis  an  gahh  thu  ris.  An 
t-sùil  a  shocraicheas  i-fèin  air  losa,  chì  ì  ànn 
ìomhaigh  an  Dè  neo-fhaicsinnich,  agus  aithnich- 
idh  ì  le  amharc  air-san  gur  "  gràdh  Dia."  A' 
shluas  a  dh-èisdeas  ri  losa,  cluinnidh  agus  gheibh 
ì  o  'bhèul  fèin  dearbh-bheachd  air  gràdh  Dhè  às 
am  faod  gach  aon  anam  òl  gu  saor,  agus  o  nach 
'eil  an  ciontach  a's  gràineile  air  a  ghlasadh  amach. 
An  cridhe  sin  a  ghabhas  ri  losa,  gabhaidh  è 
slàint  agus  a'  bheatha  mhaireannach.  Na'n 
leigeadh  tu  dhìot  na  teagamhan  bochd  sin  a  ta 
agad  umad-fèin,  agus  na'n  aithnicheadh  tu  da 
rìreadh  cò  è  losa,  agus  ciod  an  teachdaireachd  air 
an   tàinig   è   do'n   t-saoghal   so — bheireadh   sin 

dheth-fMn  ort  a  mhothacbadh  gur  è  do  bheatha 
teachd  d'a  ionnsiudh — nach  diùltar  aon  neach  a 
thig  d'a  ionnsuidb — bbitbeadb  do  chridhe  air 
'fhuasgladh  o  gach  teagamb,  agus  gbeibbeadh  tu 
thu-fèin  aig  do  dbacbaidh  'an  làthair  do  Tbigh- 
earna  fìor  gbràsmbor. 

"  Seadh,"  arsa  tusa,  "  na'n  robb  mise  'n  a 
làthair !  Hò !  nacb  robh  mise  ameasg  an 
t-sluaigh  ud  'nuair  a  shìn  a'  bhean  amacb  a  làmh 
agus  a  bhean  ì  ri  losa  !  Hò  !  nacb  robh  mise 
faisg  air  a'  chraun-cbeusaidb,  'nuair  a  labbair  an 
gaduiche  'us  è  fo  sraachd  a'  bhàis,  a'  lan-chreid- 
ginn  ann  an  Criosd  !"  Mo  lèughadair  ionmhuinn, 
cba  robh  eifeacbd  tbeàruaidh  air-bith  anns  na. 
nitbe  sin  'fbaicinn  leis  an  t-sùil,  no  'n  an  cluinn- 
tinn  leis  a'  cbluais.  Nach  lìonmhor  neacb  a 
chunnaic  agus  a  cbuala  losa  fad  a  cbuairt  air 
thalamh,  nach  '  f  liaca  maise  na's  mò  ànn  gu'n 
ìarraidb  ìad  e',  na  cbitbear  le  mòr  sbluagb  a 
chluinneas  agus  a  lèugbas  m'a  thimcbioll  air  an 
là  an  diugh.  Db-fhaodadh  an  t-sùil  nadurrail 
Criosd  'f  haicinn,  agus  a'  cbluas  nàdurrail  a  gbuth 
a  chuinntinn  ;  seadh  db-f  baodadh  an  cridhe  fèin 
smuaineacbadh  air  gu  teànn,  acb  is  è  creidimh  a 
cbitheadb  è  da  rireadb,  a  dh-èisdeadh  ris  da  rir- 
eadb,  a  gbabbadb  ris  da  rireadb,  agus  a  dh-aith- 
nicheadli  da  rìreadh  cò  è.  Is  è  sin  amhàin  a 
b'urrainn  làn  fbios  air  sìtb  a  thoirt  do'n  anam. 

Abair  gu'n  d'rinn  lucbd-àiteachaidh  dùcha 
ceannairc,  no  àr-amach  an  agbaidb  rìgb  lagbail 
na  tìre.  Ach  is  duine  còir,  caoimbneil,  fad- 
fhoigbidneach  an  rìgb  ;  cba  n-àill  leis  cèuman 
fiadbaich,  garbh,  garg  a  ghnàtbacbadb  air  bàll  a 
cbum  na  ceannaiicich  ud  a  chìosnachadh  agus  a 

thoirt  gu  ùmlilachd.  'An  àit  sin  a  dheanamh, 
buinidh  è  riu  le  gràdh  mòr,  a'  gnàthachadh  gach 
meadhoin,  a  b'urrainn  cridhe  gràdhach  a  dheilbh, 
a  chum  an  toirt  air  an  ais  gu  ùmhlachd  dhà. 
Cuiridh  è  teachdairean  glice  d'an  ionnsuidh — cuid 
diubh  ann  an  inbhe  àrd  agus  cuid  ann  an  inbhe 
ìosal — a  chum  an  comhairleachadh,  am  misneach- 
adh,  a  chum  rabhadh  a  thoirt  doibh  agus  guidhe 
orra  pilleadh.  Ach  cha  phìll  ìadsan  an  dèigh  sin 
uile.  Tha  ìad  cho  ceannairceach  's  a  bha  ìad 
riamh,  agus  an  cridheachan  a'  sìor-chruadhachadh 
na's  mò  agus  na's  mò.  Mu  dheireadh  bheir  an 
rìgh  ionnsuidh  chaoimhneil  eile  air  an  cìosnach- 
adh.  Cuiridh  è  a  mhac  fèin  d'an  ionnsuidh,  ach 
cha  n-ànn  le  armailt  mhòir  a  chum  dìoghaltas  a 
dlieanamh  air  an  eas-ùmhlachd,  agus  a  chum 
ìad-fèin  a  sgrios  le  teine  agus  claidheamh  mar 
thoill  ìad  ;  cha  n-ànn  idir,  ach  a  chum  frithealadh 
dhoibh  'n  an  uireasbhuidh.  Thàinig  am  Mac 
anis  ann  an  èideadh  fior  iriosal,  agus  chithear  è 
ud,  ameasgnan  ceannairceach,'us  è  nis  a'saothrach- 
adh  'n  am  measg  gu  caomh,  caoimhneil, — a'  sìth- 
eacliadh  am  bròin — a'  slànachadh  an  crèuchdan — a' 
frithealadh  d'an  easbhuidhean  air  gach  dòigh — ag 
ìnnseadh  dhoibh  gu'm  bheil  mòr  thruas  aig  'Athair 
riu — gu'm  bheil  è  uUamh  agus  toileach  an  gabhail 
air  ais  air  bàll — agus  làn  mhaitheanas  anns  na 
chaidhseachada  thoirt  do  gach  aon  diubh  a  philleas 
ris,  a  ghèiUeas  dà,  agus  a  tha  toileach  a  thròcair  a 
ghabhail.  Ach  aig  an  àm  chèudna,  tha  am  Mac 
ag  innseadh  dhoibh  gu  soilleir  gu'm  b^saich  gach 
duine  ceannairceach  nach  pìU  gu  ùmhlachd. 
Agus  ciod  anis  an  toradh  a  thigeadh  à  cùis  mar 
6Ìii  ?   Bhitheadh  an  toradh  do  reir  na  dòigh  air 

an  gahhadh  sluagh  ri  mac  an  rìgh.  An  sluagh, 
mo  chreach  !  a'  mhòr  chuicl,  a  ta  suidhicht'  air 
olc  agus  air  an  cruadhachadh  ann  an  ceannairc, 
a'  deanamh  tàire  air  an  èideadh  ìosal,  hhoc,  neo- 
sgìamhach  anns  am  facas  mac  an  rìgh,  cha 
chreideadh  ìad  idir  gu'm  b'è  mac  an  rìgh.  Cha 
b'fhìach  leo  idir,  mar  mhac  rìgh,  duine  cho 
ciiìin,  cho  iriosal  agus  cho  gràdhach.  Is  ànn  a 
dheanadh  ìad,  an  lorg  nam  buaidhean  sin,  fanaid 
agus  dìmeas  air.  Dh-f  haodadh  beagan  sluaigh  a 
bhi  'n  am  measg  a  bha  toileach  dealachadh  ri 
comunn  nan  ceannairceach,  ach  a  bha  fathast  fo 
theagamh  an  gabhadh  maitheanas  faotuinn  gus 
an  tiinig  mac  an  Eìgh.  Chitheadh  ìad  sin  'n  a 
ghnùis,  chluinneadh  ìad  'n  a  bhriathraibh,  agus 
gheibheadh  ìad  'n  a  uile  shlighibh,  nithe  mais- 
each  leis  am  bitheadh  ìad  air  an  tàladh  gus  am 
muinighin  a  chur  ànn  ;  agus  gus  an  deanamh 
cìnnteach  air  maitheanas  o'n  rìgh,  'athair,  Gheibh- 
eadh  ìad  gach  nì  do  rèir  mar  dh-aithnicheadh  iad 
da  rìreadh  cò  è  agus  ciod  è  am  mac.  Ah  seadh, 
agus  cò  riamh  d'am  aithne  gur  è  losa  Emànuel, 
Dia  maille  ruinn — cò  riamh  a  chunnaic  'n  a 
theachd,  ann  an  gràdh  agus  ann  an  tròcair  do'ii 
t-saoghal  cheannairceach  so  "  gu'n  robh  Dia  ann 
an  Criosd,  a'  deanamh  an  t-saoghail  rèidh  ris- 
fèin,  gun  a  bhi  a'  meas  an  cionta  dhoibh" — gun 
a  choguis  a  bhi  air  a  sìtheachadh,  a  chridhe  air  a 
dheanamh  socrach,  agus  'anam  air  a  neartachadh 
gu  aideachadh  gur  è  losa  a  Shlànuighear,  a 
chuibhrionn,  agus  na  h-uile  nithe  dhk  ? 

Ach  is  beag  a  Libhair  sinn  fathast  air  an  àrd 
theagasg  so.  Db-f  haodadh  na  chaidh  a  ràdh  a  bhi 
air  a  labhairt  'nuair  a  bha  losa  ag  imeachd  air 

an  talamh  so,  cho  maith  's  a  dh-f  haodar  a  ràdh 
'iis  è  nis  air  deas  làimh  Dhè.  Bha  losa  beò  ach 
dh'f  huilig'  è  am  bas  's  an  dèigh  sin  thogadh  suas 
o  na  mairbh  è,  agus  chaidh  è  suas  air  nèamh,  far 
am  bheil  è  beò  gu  sìorruidh  gu  eadar-ghuidhe 
'dheanamh,  agus  o  nèamh  chuir  an  t-Athair  an 
Spiorad  Naomh  anuas,  ann  an  ainm  a  Mhic,  a 
dh-f  hoillseachadh  na  h-èifeachd  a  ta  'n  a  ainm, 
agus  a  dh-ìnnseadh  cho  cinnteach  's  a  tha  slàint 
shìorruidh  do  na  h-uile  'chreideas  ànn.  Bha 
obair  aig  Criosd  ri  dheanamh  airson  an  duine, 
cho  maith  ri  teachdaireachd  a  thoirt  o  Dhia. 
'Nuair  a  dhùisgear  a'  choguis  gu  ceart  mhothach- 
adh  air  peacadh,  aithnichidh  neach  gu  làn  gur 
peacadh  am  peacadh,  agus  gu'm  fèumar  dealachadh 
ris,  mu'm  faodar  seasamh  an  làthair  an  Dè  naoimh. 
Tha  gràdh  ann  an  Dia  agus  gràs  ann  an  losa  a 
dh-f  haodas  ar  cridheachan  a  thàladh  agus  a  tharr- 
uing  le  muinighin  d'an  ionnsuidh,  an  dèigh  do  ar 
sùilean  a  bhi  air  am  fosgladh.  Ach  tha  Dia  naomh 
agus  is  è  Criosd  dealradh  a  naomhachd  agus  a 
ghràis,  agus  ciamar  a  sheasas  peacaich,  mar  tha 
sinne,  an  làthair  Dhè,  no  ciamar  a  dh-amhairceas 
sinn  air  dealradh  a  làthaireachd  ?  Is  ceist  sin  a 
dh-f  hèumar  a  f  hreagairt  a  chum  sìth  a  thoirt  do'n 
choguis,  agus  a  chumlàn  mhuinighin  agus  làn  f  hois 
a  thoirt  do'n  chridhe.  Matà,  gheibhear  làn  f  hreag- 
airt  do'n  cheist  sin  ann  an  losa.  Cha  n-ànn  'n  a  ' 
bheatha,  ach  'n  a  bhàs.  Cha  n-ànn  anns  a'  ghràs 
bheò  a  dhealraich  amach  'n  a  oibribh,  agus  'n  a 
bhriathraibh,  agus  'n  a  shlighibh  uile,  ach  ann  an 
dòrtadh  'fhola  agus  anns  an  dearbhadh  a  ta 
againn  o  aiseirigh  losa  gu'n  robh  'f  huil  air  a  j 
gabhail  leis  an  Athair,  agus  gu'n  tug  è  air  falbh. 

peacadh  le  e-fèin  a  thabhairt  suas  mar  ìobairt. 
Seadh  cha  bu  leòr  le  losa  gràdh  an  Athar 
'fhoillseachadh  do  pheacaich — sheas  e-fèin  an 
làthair  Dhè  mar  f  hear-ionaid  'an  àit  nam  peacach, 
agus  chrìochnaich  è  a  bheatha  air  thalamh  le 
làn  ùmhlachd  a  thoirt  do  lagh  Dhè,  le  e-fèin  a 
dheanamh  'n  a  pheacadh  air  ar  son-ne,  agus 
dh'fhuilig  a  cheànn  glòrmhor,  naomh  na  buillean 
ceartais  sin  a  thoill  sinne  an  lorg  ar  peacaidh, 
agus  dh'òl  è  gach  aon  bhoinnede  chupan  corruich 
Dhè,  a  ta  naomh  agus  ceàrt,  thug  è,  mar  gu'm 
b'eadh,  as  ar  làmhan  fèin  è,  agus  chuir  è  'n  alàimh 
fèin  è.  Ann  an  sin  uile  làn-ghlòraich  è  Dia.  losa 
bheannaichte  !  nach  iosal  a  chrom  thus'  thu-fèin  I 
Cia  mòr  na  tuiltean  bròin  agus  uamhais  leis  an  robh 
do  chridhe  caomh  air  a  shàrachadh  !  Agus  fathast 
Thusa  coimhlionta — sàr  choimhlionta  ann  an 
tomhas  neo-chrìochnach,  ameasg  nan  àmhghar 
do-labhairt  sin  uile  ! 

Mo  lèughadair  ionmhuinn,  so  dhuit  anis  freag- 
airt  do  d'cheist  mu'n  pheacadh.  Is  ann  fo 
uallach  do-iomchair  a'  pheacaidh  a  dh'fhuilig 
losa  cràdh  ro  ghèur,  a  rinn  è  osnaich  agus  a 
fhuair  è  bàs.  "  An  sin  an  uair  a  ghabh  losa  am 
fion  geur,  thubhairt  e,  Tha  e  crìochnaichte  : 
agus  air  cromadh  a  chinn  da,  thug  e  suas  a 
spiorad."  Eòin.  19.30.  "  Tha  è  crhclinaìchte  V^ 
Mar  sin  thubhairt  losa  beannaichte  'us  è  nis  a' 
tabhairt  suas  a  spioraid.  Agus  an  saoil  thus',  a 
lèughadair  ionmhuinn,  nach  robh  fios  aige  air 
meud  na  h-oibre  mòir'  a  thugadh  dhà  ri  dhean- 
amh — nach  robh  fios  aige  ciod  a  bha  aige  ri 
fhulang  agus  ri  dheanamh  ann  an  oibreachadh 
amach  slàinte  do  na  h-uile  a  chreideas  ànn  tre 

glnàs  ?  Tha  Criosd  ag  ràdh,  "  Tha  è  crìoch- 
iiaichte,"  agus  tha  Dia  a'  cur  a  shèula  ri  crìoch- 
nachadh  na  h-oibre  ann  an  suas-thogail  Chriosd 
le  buaidh  chaithream  o'n  uaigh.  Is  ànn  '  airson 
ar  cionta  a  thugadh  thairis  losa';  agus  mur  bith- 
eadh  èirig  air  a  toirt  airson  ar  cionta,  mur  bith- 
eadh,  mar  tha  losa  fèin  ag  ràdh,  gu'n  robh  na 
h-uile  nithe  air  an  crìochnachadh,  ciamar  a 
b'urrainn  Dia  a  thogail  o  na  mairbh  ?  Ach  thog 
Dia  losa  o  na  mairbh,  agus  chunnacas  è  le 
fìanuisean  taghta,  daoine  a  bha,  fad  dhà  fhichead 
là,  ag  ith  agus  ag  òl  maille  ris  an  dèigh  'aiseirigh, 
agus  a  bha  fad  am  beatha  an  dèigh  sin  a'  dean- 
amh  fìanuis  air  aiseirigh  losa  ; — fìanuis  a  bha  air 
a  sèulachadh  le  fuil  na  cuid  'bu  mhò  dhiubh. 
Einn  ìadsan  fianuis  air  na  chunnaic  agus  na 
chual'  iad.  Ach  bha  fèum  air  fìanuis  eile  chum 
na  nithe  nach  fhaca  agus  nach  cual'  ìadsan  inn- 
seadh  gu  soiUeir.  Agus  aig  an  àm  iomchuidh 
thàinig  an  fhianuis  sin.  Chunnaic  na  deisciobuil 
an  Tighearn  an  dèigh  dhà  èirigh,  agus  chual'  ìad 
a  ghuth  air  tlialamh,  agus  chunnaic  iad  è  'dol 
astigh  do  nèamh  ;  ach  ciod  a  thachair  an  doigh 
dhà  'dhol  astigh  do  nèamh  ?  fèumar  sin  ìnnseadh 
amhàin  leis  an  aon  a  ta  comasach  fìanuis  a  dhean- 
amh  air.  Agus  ciod  a  tha  è  nis  ag  ìnnseadh 
dhuinn  ?  Ann  an  labhairt  air  losa,  d'an  dreuchd 
Dia  a  ghlòrachadh,  tha  Dia  fèin  ag  ràdh,  "  Nuair 
a  ghlan  e  ar  peacaidhean  troimh  e-fèin,  shuidh  e 
air  deas  làimh  na  mòrachd  anns  na  h-àrdaibh." 
Eahh.  1.  3.  Tha  è  'labhairt  air  "  an  dòchas  a  tha 
againn  mar  acair  an  anama,  araon  cinnteach  agus 
daingean,  agus  a  thèid  a  steach  do'n  ionad  sin  a 
tha'n  taobh-stigh  de'n  bhrat-roinn,  far,"  mar  tha 

Dia  fèin  ag  ràdh,  "  an  deachaiclh  an  roimh-ruith- 
f  hear  a  steach  air  ar  son-ne,  eadhon  losa,  a  rinn- 
eadh  'n  a  àrd-shagart  gii  sìorruidh  a  rèir  òrduigh 
Mhelchisedeic."  Eahh.  6.  19,  20.  Tha  Dia  fèin 
ag  ìnnseadh  dhuinn,  "  air  teachd  do  Chriosd  'n  a 
àrd-shagart  nan  nithe  maithe  a  bha  ri  teahcd,  tre 
phàilliun  bu  mhò  agus  bu  diongmhalta,  nach 
d'rinneadh  le  làmhaibh,  sin  r'a  ràdh,  nach  robh 
do'n  togail  so ;  agus  cha  b'ann  tre  f  huil  ghabhar 
agus  laogh,  ach  tre  'f huil  fèin  a  chaidh  e  steach 
aon  uair  do'n  iouad  naomh,  air  dha  saorsa 
shiorruidh  fhaotuinn  dhuinne."  Eahli  9.  11,  12. 
A  dh'aon  f  hocal  tha  Dia  fein  'g  ar  deanamh  làn- 
chìnnteach  gu'm  bheil  fuil  losa,  a  chaidh  a  dhòrt- 
adh  air  thalamh,  air  a  gabhail  air  nèamh,  mar 
f  huil  anns  am  bheil  luach  'us  èifeachd  cho  mòr 
ionnus  gu'm  bi  peacaidhean  agus  èuceartan  nan 
uile  a  chreideas  ìnnte,  cha  n-è  mhàin  air  am 
maitheadh  dhoibh,  ach  fòs  air  an  dì-chuimhneach- 
adh ;  "  Oir  le  aon  ìobairt  rinn  e  chaoidh  foirfe 
iadsan  a  ta  air  an  naomhachadh.  Agus  tha  an 
Spiorad  Naomh  mar  an  ceudna  a'  deanamh  fianuis 
duinne  air  na  nithibh  so  :  oir  an  dèigh  dha  ràdh 
roimh,  is  e  so  an  coimhcheangal  a  ni  mi  riu  an 
deigh  nan  làithean  ud,  tha  an  Tighearn  ag  ràdh, 
Cuiridh  mi  mo  reachdan  'n  an  cridhe,  agus  sgriobh- 
aidh  mi  iad  air  an  inntinn  :  agus  am  peacanna 
agus  an  eucearta  cha  chuimhnich  mi  ni's  mò." 
Eabh.  10.  14-17. 

Sin  anis,  mo  lèughadair  ionmhuinn,  teisteanas 
Dhè  air  pearsa  agus  air  obair  losa,  a  Mhac  gràdh- 
ach.  Is  ann  le  creidsinn  anns  an  teisteanas  sin 
a  gheibh  sinn  dearhh-hheachd  air  slàint.  Ach 
gu  tric  is  g.'inn  a  chreideas  muinntir  teachdair- 

e3 

eaclid  gu  làn  gus  am  faic  ìad  gu'm  buin  i,  no 
gu'm  bbeil  ì  chum  fèum  dhoibh-fèin.  Is  ànn  an 
uair  a  chì  thu  bho  dhearbhadh  agus  o  ùghdarras 
soilleir  gu'm  buin  an  ni,  a  thatar  ag  ìnnseadh, 
dhuit-fèin  a  thig  thu  gu  gabhail  ris  mar  f  hìrinn. 
Na'n  ìnnseadh  neach  dhuit  gu'n  "  do  chaochail 
duine  saoibhir  thfdl  ann  an  Kussia  beagan  làithean 
roimhe  so  agus  gu'n  d'fhàg  è  dìleab  mòr," 
dh-èisdeadh  tu  ris  an  teachdaireachd  le  aire  glè 
bheag.  Chreideadh  tu  ì  mar  nì  ris  nach  robh  gnoth- 
ach  agad.  Ach  cluinn  gu'n  d'rinn  "  an  duine 
saoibhir  ud  dileabach  dhiot-fèin  air  a  shaoibhreas 
mòr  uile."  Anis  bheir  thu  deadh  aire  do'n  naigh- 
eachd.  Ach  geda  chuala  tu  gu'm  buin  an  naigh- 
eachd  dhuit-fèin,  is  gànn  is  urrainn  thu  sin  a  chreid- 
sinn.  "  Cò,"  arsa  tus',  "  a  dh-fhàgadh  oighreachd 
agam-sa  ann  an  Eussia  ?  Cha  n-'eil  luchd-dàimh, 
110  caraid,  no  fear-eòlais  air-bith  agam-sa  's  an  tìr 
sin.  Cha  n-urrainn  an  naigbeachd  a  bhi  fìor  idir." 
Is  maith  is  aithne  dbuinn  mar  dh-oibricheas  an 
inntinn  fo  cbùis  mar  sin.  Faodaidh  an  teachd- 
aireachd  a  cbuala  tu  'bbi  fìor,  ach  is  maith  leat 
làn  dearbhadh  soilleir  'fhaotuinn  air  a'  chùis 
mu'n  socraicb  tbu  do  chridhe  air  an  dìleab  mar 
nì  cìnnteach  dbuit.  Anù  is  ànn  marsin  a  gheibh- 
ear  a  chùis  do  thaobh  an  t-soisgeil.  Faodaidh  tu 
fìrinn  bheannaicht'  an  t-soisgeil  a  chluinntinn, 
agus  aontacbadb  leis  an  fhirinn  sin  air  dòigh 
f  buasgailte,  churaanta,  cho  fad  's  a  gheibhear  tbu 
gun  mhotbachadh  ceart  gu'm  bheil  gnotbach 
agad-fèin  ris  an  t-soisgeul.  Ach  an  uair  a 
dhùisgeur  do  choguis  agus  a  cbì  thu  do  pheacadh 
agus  do  thruaigbe,  agus  a  mbothaicheas  tu 
truimead  do  chionta  nis  a"  bualadh  ort  gu  tròm, 

Rgus  H  thig  slàiiit  d'anama  gu  bhi  'n  a  ceist  oit, 
aii  sin  bithidh  fios  agad  cia  duilich  leat  an 
soisgeul  a  chreidsinn,  agus  mothaichidh  tu  gu'm 
feùm  thu  dearbhadh  'f  haotuinn  air  o'n  ùghdarras 
a's  àirde  chum  sìth  cheart  a  thoirt  do  d'anam.  Anis, 
matà,  mo  lèughadair,  is  aiin  an  so  a  choinnicheas 
Dia  ruinn  'n  a  ghràs.  Gun  teagamh  tha  fèum 
againn  air  an  dearbhadh  a's  àirde  air  teachdair- 
eachd  an  t-soisgeil.  Ach  cicd  an  t-ìighdarras  ? 
ciod  an  dearbhadh  a  b'àill  leat  ?  An  urrainn  thu 
ùghdarras  na's  àirde  na  Dia  fein  'f  haotuinn  ? 
Agus  nach  è  Dia  fèin  ùghdair  an  t-soisgeil,  a  tha 
gu  goilleir  a'  foillseachadh  nan  nithe  sin  dhuit 
'na  f  hocal  ?  "  Mar  tha  Dia  firinneach,"  deir  an 
t-Abstol,  "  cha  b'e  ar  còmhradh  ribh-se  Seadh 
agus  cha-n  Eadh.  Oir  Mac  Dhè  losa  Criosd,  a 
shearmonaicheadh  'n  'ur  measg-se  leinne,  eadhon 
leam-sa  agus  le  Siluanus,  agus  le  Timoteus,  cha 
robh  e  'n  a  Sheadh  agus  'n  a  cha-n  Eadh.  ach  ann- 
san  bha  Seadh."  2  Cor.  1.  18,  19.  Is  è  losa 
Criosd,  Mac  Dhè,  a  shearmonaich  na  h-Abstoil, 
agus  "  mar  tha  Dia  fìrinneach"  b'è  sin  an  cìnnt- 
eas  daingnichte — àrd  theisteanas  nan  uile  nithe  a 
dh'fhoillsich  's  a  theagaisg  ìad.  Am  b'àill  leat 
tuilleadh  seach  sin  ?  losa  Criosd,  Mac  Dhè  agad 
mar  chuspair  do  chreidimh  ;  agus  fìrinn  Dhè  fèin, 
an  àrd  fhianuis,  agad  mar  stèidh  do  chreidimh. 
"  Mar  tha  Dia  fìrinneach  !"  Gu  cìnnteach  geda 
bhitheadh  mìle  anam  aig  neach  gu  bhi  air  an 
teàrnadh,  bu  leòr  sin  dhoibh  uile. 

Cuimhnich,  matà,  gur  è  creidimh  gabhail  ri 
fianuis  Dhe  gu  toileach.  Fèuniar  a  gabhail  mar 
fhianuis  Dhe.  oir  mur  gabh,  cha  n-'eil  creidimh 
idir  agad  ann  an  Dia.     Eisdidh  creidimh  ris  an 

ni  a  tlia  Dia  ag  ràdh — agus  freagraidli  è  dbà,  ag 
ràdh  gu'm  bheil  Dia  f  irinneach ;  agus  cha  n-è 
mhàin  gu'm  bheil  è  fìrinneach,  ach  gu'm  bheil 
Dia  fìrinneach  a  tha  'toirt  na  fianuis.  Is  ann  air 
fìrinn — air  firinneachd  Dhè  fèin,  a  gheibh  an 
t-anam  fois.  Tha  Dia  a'  tabhairt  fianuis  mu 
losa  :  an  neach  a  ghabhas  an  f  hianuis  sin  tha  è 
'cur  a  shèula  ris,  gu'm  bheil  Dia  f  ìor  !  Cia  làidir 
am  bonn  sin  a  chum  an  t-anam  a  shocrachadh  air 
gu  sìorruidh  ! 

Is  ann  mar  sin  a  chreid  Abraham  'n  a  là  fèin. 
Labhair  Dia  ris,  agus  "  chreid  Abraham  Dia." 
Faodaidh  neach  creidsinn  anns  an  fhìrinn — gu'm 
bheil  Dia  ànn,  agus  gur  è  Dia  Israeil,  no  Dia 
nan  Criosduidhean,  an  Dia  fìor.  Ach  cha  dean 
sin  aii  gnothach  dheth-fèin,  Tha  Dia  a'  labhairt, 
agus  creididh  f  ìor  chreidimh  è.  Creididh  è  focal 
Dhè,  gabhaidh  è  fianuis  Dhè,  a  chiona  gu'm 
bheil  è'gacreidsinn.  Ach  faic  anis  mardh-fhaod- 
as  neach  a  bhi  air  a  mhealladh  do  thaobh  a 
chreidimh.  Faodaidh  mì  fìrinnean  na  diadhachd 
a  chreidsinn  uile,  do  bhrìgh  gu'n  robh  ìad  air  an 
teagasg  dhomh  le  mo  mhàthair  'us  le  m'  athair, 
'nuair  a  bha  mì  òg,  no  do  bhrìgh  gu'm  bheil  an 
eaglais,  anns  an  robh  mì  air  mo  thogail,  a'  creid- 
sinn  ànnta,  no  do  bhrigh  gu'm  bheil  am  ministear 
a's  taitniche  leam  'g  an  searmonachadh,  no  do 
bhrìgh  gu'm  bheil  mì  'g  am  faotuinn  air  am 
mìneachadh  le  ùghdairean  diadhaidh,  no  do  bhrìgh 
gu'm  bheil  ìad  a'  còrdadh  ri  reusanachadh 
'm  ìnntinn  fèin,  mar  nithe  a  ta  fìor,  Ach  cha 
chreidimh  siu  uile ;  is  è  sin  riràdh  cha  chreidimh 
diadhaidh  è,  cha  chreidimh  teàrnaidh  è,  Faod- 
aidh  gur  creidimh  è  ann  mo  phàrantaibh,  anns 

an  eaglais,  ann  mo  mhinistear,  ann  mo  chuid 
leabhraichean,  ann  mo  thuigse  fein — ach  cha  n-è 
sin  creidimh  ann  an  Dia.  Agus  cha  n-urrainn  è 
sìth  a  thoirt  do  m'anam.  Is  ann  ri  Dia  fèin  a 
tha  mo  ghnothach  anns  gach  uile  ni  a  bhuineas 
do  mo  theàrnadh,  no  do  mo  dhìteadh,  agus  cha 
n-urrainn  ni  sam-bith  na's  lugha  na  guth  Dliè 
fèin  sìth  agus  dearbh-bheachd  a  thabhairt  domh. 
Cha  n-ànn  do  mo  phàrantaibh,  no  do'n  eaglais, 
no  do  mo  mhinistear,  no  do  mo  rèusan  fèin  a  tha 
agam  ri  cùnntas  a  thoirt,  ach  do  Dhia.  Ciod, 
matà,  is  urrainn  mo  dheanamh  cìnnteach  ach 
guth  Dhè  fein  ?  Càit  an  cluinnear  a  ghuth  ?  Ann 
"  am  focal  a  ghràis."  Is  ann  le  oibreachadh 
cumhachdach  a  Spioraid  a  bheirear  a  ghuth  gn 
soilleir,  dìreach  a  dh-ionnsuidh  mo  chridhe,  agus 
a  dh-fhosgailear  mo  chridhe  chum  èisdeachd  ri 
guth  Dhè  fèin  air  thoiseach  air  gach  guth  eile. 
Ach  is  ann  leis  an  fhocal  a  tha  an  Spioraid  ag 
oibreachadh  air  a'  chridhe.  Is  ann  o  èisdeachd  a 
thig  creidimh,  agus  èisdeachd  tre  fhocal  Dhe. 
Bom.  10.  17.  Agus  arèir  sin  tha  sinn  a'  lèughadh 
mu  "  èisdeachd  a'  chreidimh."  Gal.  3.  2.  Agus 
ciod  è  sin  "  èisdeachd  a'  chreidimh  ?"  Tha  dìreach 
èisdeachd  focail  Dhè — fianuis  Dhè  mu  Chriosd — 
mar  Fhocal  Dhè — mar  fhianuis  Dhè.  "  Uime 
sin  a  ta  sinne  mar  an  ceudna  a'  toirt  buidheachais 
do  Dhia  gun  sgur,  do  bhrìgh  'nuair  a  ghabh  sibh 
ri  focal  Dè  a  chuala  sibh  uainne,  gu'n  do  ghabh 
BÌbh  ris  cha-n  ann  mar  fhocal  dhaoine,  ach,  (mar 
is  e  gu  firinneach,)  focal  Dè,  a  tha  'g  oibreachadh 
gu  h-èifeachdach  annaibh-sa  a  ta  'creidsinn." — 
1  Tes.  2.  13.  Faodar  Abstol,  ministear,  pàrant, 
caraid,  leabhar,   no  trachd  a  ghnàthachadh  mar 

raheadhon  a  chum  focal  Dhè  a  mhìneachadh 
dhomh  ;  ach  is  è  am  focal  a  ghabhail  h-ugam 
mar  fhocal  Dhe  fèin,  agus  cha  n-ann  mar  fhocal 
duine,  a  ni  creidimh  teàrnaidh  dhomh,  A 
dh'  aon  f  hocal  is  è  sin  amhàin  a  bheir  dhomh 
dearhh-bheachd  air  slàint. 

"  Seadh,  seadh,"  arsa  tusa,  "  tha  sin  uile  ag 
ràdh,  no  ag  ìarraidh  a  dheanamh  amach  gur 
creidmhich  sinn.  Ach  sin  ni  nach  urrainn  mis* 
a  ràdh  de  mo  thaobh  fèin ;  oir  tha  eagal  òrm 
nach  creidmheach  idir  mì." 

Cha  n-èilear  ag  ràdh  sin  idir.  Thog  thu  dochair 
mì,  agus  sin  airiomadh  dòigh.  Anns  a'  cheud  àit, 
gheibhear  a'  chuid  a's  mò  de  na  labhair  sinn  ag 
ràdh  nach  'eil  annad-sa  ach  peacach  ciontach, 
càillte,  mìllte,  bochd.  Tha  teagasg  na  fìrinn  ag 
ìnnseadh  dhuit  gu'n  do  ghràdhaich  Dia  do  leithid- 
sa — gu'n  do  chuir  è  a  Mhac  fèin  do'n  t-saoghal  a 
shaoradh  do  leithid-sa — gu'n  tug  è  thairis  losa 
gu  bàs  a'  chruinn-chèusaidh  airson  do  leithid-sa 
— gu'n  do  ghabh  è  fuil  agus  bàs  losa  mar  ìobairt- 
rèitich  airson  do  leithid-sa — gu'm  bheil  è  gu  saor 
a  '  toirt  maitheanais  do  d'  leithid-sa,  agus  gu'm 
bheil  è  a'  làn-fhìreanachadh  do  leithid-sa  gu 
sìorruidh,  'nuair  a  gheibhear  thus'  a'  làn-mhoth- 
achadh  d'f  hèum  air  na  nithibh  sin  agus  a'  cur  do 
dhòchais  anns  na  rinn  è  air  do  shon.  Cha  b'ànn 
idir  an  dèigh  dhuinn  fàs  'n  ar  creidimhich  a 
thòisich  Dia  air  sinne  'ghràdhachadh.  Cha  b'ànn 
an  dèigh  dhuinn  fàs  'n  ar  chreidmhich  a  nochd  è 
a  ghràdh  dhuinn,  agus  a  thug  è  Criosd  a  chum  ar 
teàrnadh,  "  Oir  air  dhuinne  bhi  fathast  gun  neart, 
ann  an  àm  iomchuidh  bhàsaich  Criosd  air  son  nan 
daoine    neodhiadhaidh."       "  Ach    a    ta   Dia   a' 

moladh  a  gliràidh  fèin  duinne,  do  bhrìgh  an  uair 
a  bha  sinn  fathast  'n  ar  peacaich  gu'n  d'f hailing 
Criosd  bàs  air  ar  son."  Eòm.  5.  6,  8.  Thiig  Dia 
dhuinn  làn  dearbhadh  'nuair  bu  choigrich  agus 
bu  dhearg  naimhdean  dhà-san  sinne. 

Ach  anns  an  dara  h-àit,  ciod  è  sin  a  bhi  a'd' 
chreidmheach  ?  Is  cosmhuil  thusa  ri  neach  leis 
am  b'àill  ainm  agus  coslas  àraid  air-leth  a  chuir 
suas  dha-fèin  mar  chreidmheach,  agus  air  dhuit  a 
bhi  a'd'  chreidhmeach  àraid,  ainmeil  ghabhadh  tu 
sòlas  dhuit-fèin  anns  a'  chùis  sin.  Ach  am  bu 
chreidimh  ann  an  Criosd  sin  ?  Am  bu  shòlas 
ann  an  Criosd,  an  sòlas  a  thig  o'n  t-seòrsa 
creidimh  sin  ?  Nach  bu  sheòrsa  fèin-f  hìrean- 
tachd  ghrìnn  è  ?  Cha  n-'eil  thus'  ag  earbs- 
adh  annad-fèin  gur  fìrean  thu,  mar  bha  na 
Phairisich  a'  deanamh,  ach  nach  'eil  thu  nis  ag 
earbsadh  annad-fèin  gur  creidmheach  thu,  agus 
a'  togail  sòlais  dhuit-fèin  o  do  chreidimh  fèin, 
'nuair  bu  choir  dhuit  sòlas  a  ghabhail  o  Chriosd, 
anns  am  bheil  d'earbsadh  agus  o  f  hianuis  Dhè  anns 
am  bheil  thus'  a'  creidsinn  ?  Ceadaich  dhomh  a 
chuimhneachadh  dhuit  arìst  nach  'eil  ann  an 
creidimh  ach  amhàin  fear-gahhail,  ann  an  obair  a' 
chreidimh.  Cha  n-'eil  ann  an  creidmheach 
dheth-fèin  ach  peacach  ciontach,  càillte,  millte, 
truagh,  no  neach  è  aig  am  bheil  a  chridhe  air 
'fhosgladh  a  chum  'fhaicinn  ann  am  breith, 
agus  ann  am  beatha,  agus  ann  am  bàs,  agus  ann 
an  aiseirigh,  agus  ann  an  dol-suas  losa,  agus  ann 
am  fianuis  Dhè  mu  thimchioll  losa,  iomadh 
dearbhadh  air  gràdh  Dhè  dhà  mar  iha  è — dearbh- 
adh  gu'n  do  bhàsaich  Criosd  air  a  shon  ma?-  tha  è, 
agus  gu'n  d'eirich  Criosd  o  na  mairbh,  a  bhàsaich 

air  a  sbon  mar  tha  e,  agus  gu'm  bheil  è  nis  air 
deas  làimh  Dhè.  Is  è  àrdachadh  so  Chriosd  a 
dh-ionnsuidh  àit'  a'  chumhachd  a's  àirde  an 
dearbhadh  mòr  a  ta  againn-ne  gu'm  bheil  peac- 
aidhean  a  shkiaigh,  a  dh'iomchair  è  air  a'  chrann- 
chèusaidh,  air  an  glanadh  air  falbh  gu  bràth. 
Tha'n  creidmheach  air  a  dheanamh  cìnnteach 
anns  na  nithibh  sin  uile,  do  bhrìgh  gu'n  do 
labhair  Dia  ìad.  Creididh  è  Dia  gu'm  bheil  ìad 
uile  mar  tha  Dia  fèin  ag  ràdh. 

Anis  anns  an  treas  àit,  their  thusa,  "  Cha  n- 
urrainn  mis'  f  haicinn,  cha  n-urrainn  mis'  a  dhean- 
amh  amach  gur  creidmheach  mì."  Theagamh 
nach  eadh  ;  agus  mur  creidmheach  thu  fathast, 
is  mòr  an  tròcair  do  d'anam  làn  dearbhadh 
'f  haotuinn  nach  eadh.  Ach  am  bheil  no  nach 
'eil  thusa  nis  a'  creidsinn  na  chaidh  ìnnseadh 
dhuit  anns  an  leabhran  so?  "0  tha  mis'  a'  creid- 
sinn,"  arsa  tusa,  "gu'n  do  chuir  Dia  a  Mhac  do'n 
t-saoghal  so — tha  mis'  a  creidsinn  gur  è  losa  Mac 
Dhè — gu'n  do  bhàsaich  è  airson  ar  peacaidhean — 
agus  gu'n  d'èirich  è  rist  o  na  mairbh.  Tha  mis'  a* 
creidsinn  sin  uile  ach" — Ah,  stad  na  abair  tuill- 
eadh  an  dràst.  Thuirt  thu  gu  leòr  air  an  àm. 
Tha  thu  nis  ag  ràdh  gu'm  bheil  thu  nis  a'  creid- 
sinn  nan  nithe  beannaichte  sin.  Ach  carson  a 
tha  thu  'g  an  creidsinn  ?  Ciod  a  tha  'g  a  do 
dheanamh  làn-chìnnteach  gur  firinn  ìad  ?  An 
ann  a  chionn  gu'm  bheil  do  phàrant,  do  mhinis- 
tear,  no  an  eaglais  'g  an  aideachadh  ?  An  è  do 
f  hreagairt,  "  Cha  n-ann,  ach  tha  mis'  a'  creidsinn 
nan  nithe  sin  a  chionn  gu'n  d'fhoillsich  Dia 
ìad  mar  fhìrinn."  Agus  am  bheil  thu  nis  a' 
creidsinn   gu'm   bheil   Dia   a'    labhairt  na  fìrinu 

an  comhmiidh  f  "  Gu  dearbh  is  mì  'tha  !  oir 
tha  è  neo-chomasach  do  Dhia  brèug  a  dhean- 
amh."  Matà,  lèugh  anis  Gnìomhra  13.  38,  39. 
Tha  thus'  ag  ràdh  gu'm  bheil  thu  nis  a' 
creidsinn  gur  è  losa  Mac  Dhè, — gu'n  d'fhuilig  è 
am  bàs  airson  ar  peacaidhean  agus  gu'n  d'èirich 
è  rìst  0  na  mairbli  agus  gu'm  bheil  thu  nis  a' 
creidsinn  nan  nithe  sin  a  chionn  gu'n  do  labhair 
Dia  ìad.  So  dhuit,  matà,  tuiUeadh  dearbhaidh 
air  a'  chùis  o  f  hocal  Dhè  fèin.  "  Uime  sin  biodh 
f  hios  agaibh-sa,  fheara  agus  a  bhràithre,  gur  ann 
tre'n  duine  so  a  ta  maitheanas  pheacanna  air  a 
shearmonachadh  dhuibh  :  agus  trid-san  a  ta  gach 
neach  a  chreideas  air  a  shaoradh  o  na  h-uile  nith- 
ibh,  o  nach  robh  e'n  comas  duibh  'bhi  air  bhur 
Baoradh  le  lagh  Mhaois."  Gnìomh.  13.  38,  39.  Am 
bheil  teagamh  agad  anis  ?  Am  bheil  imcheist  ort 
ri  sin  ?  Nach  ùghdarras  focal  Dhè  air  aon  nì  cho 
maith  ri  nì  eile  ?  Nach  d'aidich  thu-fèin  air  an 
uair  gur  eadh  ?  Ma's  ànn  amhàin  a  chionn  gu'm 
hheil  Dia  'g  a  ràdh  a  tha  thus'  a'  creidsinn  gu'm 
faighear  maitheanas  pheacaidhean,  is  aon  thusa 
ris  am  bheil  Dia  ag  ràdli,  mar  chreidmheach, 
gu'm  hheil  thu  air  do  shaoradh.  Nis  ma's  è 
aimhreit  dhorch  d'inntinu  leis  am  bheil  thus'  air 
do  chumail  gun  sealladh  soilleir  air  a'  chùis  so, 
gu'n  deònaicheadh  Dia  gu'm  bi  do  dhorchadas 
air  a  sguabadh  air  falbh.  Ach  ma  tha  thusa 
'g  a  do  mhealladh  fèin  le  smuaineachadh  g-ur 
creidmheach  thu.  agus  tu  fathast  gun  mhothach- 
adh  ceart  idir  agad  gur  peacach  càillte,  ciontach 
thu  air  do  dhìteadh  au  làthair  Dhè,  gu'n  deòn- 
aicheadh  Dia  gu'm  bi  do  shùilean  air  am  fosgladh 
anis.     Is  uamhasach  an  staid  anns  am  fosgailear 

sùilean  mliìltean  a  ta  beò  an  diiigh  fo  ainm 
Chriosduidhean  anns  an  tìr  so,  'nuair  a  bhitheas 
è  ro  anmoch  dhoibh  ìarraidh  a  dh-ionnsuidh 
Chriosd,  Mo  lèughadair  ionmhuinn,  gu'n  dean- 
adh  an  Spiorad  Naomh  do  pheacadh  a  dhearbhadh 
ort-sa,  am  peacadh  dubh,  trom  fo'm  bheil  thu, 
mur  'eil  thus'  a'  creidsinn  ann  an  Criosd,  agua  a' 
gabhail  ris  gu  toileach, 

"  Seadh,"  arsa  tusa,  "  ach  na'n  robh  an  Spiorad 
Naomh  agam  shaoilinn  nach  bitheadh  toradh  cho 
gànn  air  'fhaicinn  annam.  Gheibh  mì  mi-fèin 
cho  mì-thoileach  agus  cho  mì-chomasach  air 
maith  sam-bith  a  dheanamh,  agus  olc  ag  oibreach- 
adh  annam,  ionnus  gu'm  bheil  eagal  òrm  nach 
creidmheach  idir  mì." 

Mo  charaid,  is  feàrr  gu  cinnteach  beatha  gach 
aoin  aig  am  bheil  an  Spiorad  Naomh  a'  gabhail 
còmhnuidh  ànn  na  beatha  duine  neo-ìompaichte, 
ach  geda  chitheadh  tusa  toradh  an  Spioraid  gu 
soiUeir,  pailt agad-fèin,  cha  b'ànn  air  sin  a  ghabhadh 
do  shìth  agus  do  dhearbh-bheachd  suidheachadh. 
Agus  cha  n-iarradh  aon  air-bith,  aig  am  bheil  f  ior 
ghràdh  do  d'anam,  do  dheanamh  cìnnteach  mu 
thimchioll  do  shlàinte  le  do  dheanamh  cìnnteach 
gu'm  bheil  thu  nis  a'  toirt  amach  toraidhean  an  Spior- 
aid.  Cha  teachdaireachd  idir  an  soisgeul  dhoibh-san 
aigam  bheil  an  Spioradachumadhearbhadhdhoibh 
gu'm  bheil  ìad  sàbhailt,  ach  is  teachdaireachd  èo 
Dhia  do  pheacaich  bhochd,  chiontach,  ag  ìnnseadh 
dhoibh  gur  è  losa  an  Slànuighear ;  agus  an  uair 
a  ghabhas  sinn  da  rìreadh  ris  an  teachdaireachd 
so,  mar  theachdaireachd  o  Dhia,  tha  sinn  a' 
gabhail  an  Spioraid  Naoimh.  Is  è  obair  an 
Spioraid  leis  an  teachdaireachd,  'nuair  a  ghabhas 

an  t-anam  astigh  an  teachdaireachd,  a  bheir 
dearbh  chìnnteas  dhuinn  gu'm  bheil  sinn  a' 
gabhail  an  Spioraid,  mar  sin  bithidh  fios  againn 
cho  iongantach  's  a  tha  an  teachdaireachd  fèin, 
fios  air  gràs  Dhè  a  thug  dhuinn  i,  fios  air  gràdh 
Chriosd,  agus  fios  mu  phearsa  agus  mu  oibribh 
Chriosd  air  am  bheil  an  teachdaireachd  a'  labhairt 
ruinn. 

Tha  dà  èifeachd  a'  teachd  o  làthaireachd  an 
Spioraid,  eadhon  Naomhachd  agus  Saorsa.  Is  ì 
saorsa  a'  cheud  èifeachd  a  thig.  "  Far  am  bheil 
Spiorad  an  Tighearna,  tha  saorsa  an  sin."  2 
Cor.  3.  17.  An  neach  anns  am  bheil  an  Spiorad 
a'  gabhail  còmhnuidh,  no  an  creidmheach,  chì  è 
Dia  air  'f  hoillseachadh  ann  an  Criosd  agus  air  a 
ghlòrachad  leis  an  iobairt  iomlan  a  thug  losa 
suas,  ionnus,  ged  is  truaillidh,  neo-airidh  agus 
aingidh  an  neach  sin  ànn-fèin,  gu'm  mothaich  è 
ànn-fèin  gu'm  bheil  dachaidh  agus  saorsa  aige  'an 
Ikthair  Dhè.  Tre  chreidimh  chi  è  "  glòir  Dhè 
ann  an  gnùis  losa  Criosd."  2  Cor.  4.  6.  Agus 
is  ì  ceud  èifeachd  an  t-seallaidh  sin,  sìth  agus 
saorsa  thaitneach  a  thabhairt.  Faic  anis  an 
eifeachd  naomhachaidh  a  thig  o'n  Spiorad.  "  Air 
bhi  dhuinne  uile  le  aghaidh  gun  fholach,  ag 
amharc  mar  ann  an  sgàthan  air  glòir  an  Tigh- 
earna,  tha  sinn  air  ar  n-atharrachadh  chum  na 
h-ìomhaigh  ceudna,  o  ghlòir  gu  glòir,  mar  le 
spiorad  an  Tighearna."  2  Cor.  3,  18.  Sin  anis 
an  t-òrdugh  anns  an  tig  an  dà  èifeachd  mhòr  sin 
o  làthaireachd  an  Spioraid.  Ach  b'àill  leats'  a* 
cheud  aon  diu  sin  a  chur  'an  àit  an  dara  h-aoin. 
larraidh  tu  naomhachd  chum  gu'm  faigh  thu 
saorsa.     Tre  chreidimh  amhairc  suas  ri  losa  air 

deas  làimh  Dhe,  agus  chì  thu  an  làthair  an  Tì 
sin,  a  ghiùlain  ar  peacaidhean  uile,  cho  làn  's  a 
thug  è  air  falbh  na  peacaidhean  sin,  agus  cho 
làn-thaitneach  's  a  nochdar  thu-fèin  leis  ara 
fianuis  Dhè.  Ma  leanas  tu  air  amharc  suas,  bheir 
an  Spiorad  comas  dhuit  air  amharc  na's  mò  agus 
na's  mò,  foillsichidh  è  dhuit  an  Cuspair  air  am 
bheil  thus'  ag  amharc,  agus  bheir  è  thu  cèum  air 
chèum  gu  bhi  air  "  d'atharrachadh  chum  na 
h-ìomhaigh  ceudna,"  Ach  cha  n-fhaighear  an 
t-saorsa  so  gu  bràth  le  do  shùilean  a  philleadh 
air  falbh  o  losa  fèin,  chum  ìomhaigh  losa  'fhaic- 
inn  annad-foin.  "  Feuch  Uan  Dhè,  a  tha  'toirt 
air  falbh  peacaidh  an  t-saoghail."  Ag  amharc 
air-san,  tha  thu  saor  :  lean  ag  amharc  air-san, 
agus  gheibh  thu  cuid  de  chruth  na  glòire  sin  a 
tha  cho  maiseach  a'  dealradh  'n  a  ghnùis. 

"Ach,"arsa  tusa,  "  nach  'eil  comharraidhean 
Sgriobtuireil  ànn  leis  an  aithnichear  Criosduidhean 
o  mhuinntir  eile  ?" 

Cru  dearbh  tha.  Ach  cha  n-fhaigh  duine  sìth 
agus  dearbh-bheachd  air  slàint  le  creidsinn  gur 
Criosduidh  è,  ach  le  faotuinn  amach  gur  peacach 
caillte,  truagh  è,  agus  gur  è  Criosd  an  Slànuighear 
làn-fhoghainteach  airson  a  leithid.  Tha  comh- 
arraidhean  anns  an  Sgriobtuir  leis  an  aithnichear 
fìor  Chriosduidhean,  agus  tha  iomadh  crìoch  aig 
na  comharraidhean  sin,  Cuid  diu  chum  cealg- 
adairean  'f  haotuinn  amach,  "  Ciod  an  tairbhe, 
mo  bhràithrean,  ged  their  aon  neach  gu  bheil 
creidimh  aige,  agus  gun  oibre  'bhi  aige  ?  An 
urrainn  creidimh  a  theàrnadh  ?  Seum.  2,  14. 
Faodaidh  duine  sam-bith  a  ràdh  gu'ra  bheil 
creidimh  aige,  agus  'oibrean  a'  dearbhadh  nach 

'eil  aon  srad  de  chreidimh  teàrnaidh  aige.  An 
urrainn  creidimh  faoin,  fahamh  mar  sin  a  theàrn- 
adh  ?  Tha  cuid  de  na  comharraidhean  a  chum  a 
thoirt  air  Criosduidhean  faire  'dheanamh  an 
aghaidh  luchd-meallaidh.  Nach  tric  a  chluinnear 
muinntir  ag  ràdh  ruinn  gu  dian  gu'm  fèum  neach 
a  bhi  de'n  fhìor  eaglais — a'  ciallachadh  na 
h-eaglais  aca-fèin  ciod-air-bith  ì — no  gu'm  fèumar 
òrduighean  àraid  a  ghabhail  le  neach  o  luchd- 
dreuchd  na  h-eaglais.  Ach  nach  luachmhòr 
ionnsuchadh  o'n  Sgriobtuir  gur  ìad  amhàin  creid- 
imh  agus  gràdh  na  comharraidhean  àrd-fhèumail. 
"  Oir  is  sibhse  uile  mic  Dhè  ti-e  chreidimh  ann  an 
losa  Criosd."  Gal.  3.  26.  Agus  arìst,  "  Tha 
fhios  againn  gu'n  deachaidh  sinn  thairis  o  bhàs 
gu  beatha  a  chionn  gu  hheil  gràdh  againn  do  na 
hràithribh."  1  Eòin  3.  14.  Cha  mhìorbhuil, 
cha  n-òrdugh,  cha  shealladh  nuadh  agus  cha 
taisbeanadh,  ach  creidimh  agus  gràdh.  Cuimh- 
nich  matà,  ciodathaEòin  ag  ràdh,  "  Sgrìobh  mì," 
deir  Eòin,  "  na  nithe  so  do  'ur  n-ìonnsuidh, 
mu  thimchioU  na  dream  a  tha  'g  'ur  mealladh." 
"  Ach,"  their  thusa,  "  nach  'eilear  ag  àithneadh 
dhuinn  sinn-fèin  a  cheasnachadh,  am  bheil  sinn 
's  a'  chreidimh  ?"    2  Cor.  13.  5. 

Lèughnabriathran  sin  maille  ris  a'cho-theagasg, 
agus  chì  thu  nach  b'ì  idir  a'  cheist  co  aca'bu  chreid- 
mhich  na  Corintianaich,  ach  co  aca  'b'Abstol,  Pòl. 
Lèugh  o  thoiseach  an  treas  ruinn  gu  deireadh  a' 
chòigeamh  ruinn  de'n  chaibdeil,  agus  chì  thu  air 
bàll  nach  è  do  bheachd-sa  seadh  nam  briathran  sin 
idir.  "  0  tha  sibh  ag  ìarraidh  dearbhaidh  air 
Criosd  a'  labhairt  annam-sa,"  .  .  .  arsa  Pòl,  "ceas- 
naichibh  sibh-fèin,  am  bheil  sibh  's  a'  chreidimh  ; 

dearbhaibh  sibh-fèin ;  nacli  aithne  dhuibh  sibh- 
fein,  gu  bheil  losa  Criosd  annaibh,  mur  daoine  a 
chuireadh  air  cùl  sibh."  Tha'n  t-Abstol  an  so  a' 
labhairt  ris  an  t-sluagh  ud  air  an  diadhachd  fèin 
— an  creidimh  ann  an  Criosd — mar  làn  dearbhadh 
gu'm  b'Abstol  esan,  oirb'ìadsan  toradh  a  shaoth- 
air  anns  an  Tighearn.  Na'n  robh  teagamh  aca 
gu'm  bu  Chriosduidhean  iad-fèin,  dh-f  haodadh  ìad 
cho  maith  sin  teagamh  a  bhi  aca  gu'm  b'  Abstol, 
Pòl  fèin.  Ach  chì  thu  o  na  briathraibh  ud  gu'n 
robh  ìad  air  an  aideachadh  mar  mhuinntir  aig  an 
robh  fios  gu'm  bu  Chriosduidhean  iad-fèin. 

"  Ach,"  arsa  tusa,  "  nach  'eilear  ag  radh  ann 
an  àit  eile,  '  Ceasnaicheadh  duine  e-fein,  agus  mar 
sin  itheadh  è  de'n  aran  so,  agus  òladh  è  de'u 
chupan  so' ?"    1  Cor.  11.  28. 

Tha  gu  cìnnteach  :  ach  is  ànn  do  f  hìor  Chriosd- 
uidhean  a  thatar  a'  toirt  na  comhairle  sin,  agus 
cha  n-ànn  a  chum  iad-fein  a  cheasnachadh  a 
dh-f  haicinn  an  Criosduidhean  ìad,  ach  a  chum,  air 
dhoibh  a  bhi  'n  an  Criosduidhean,  gu'n  rànnsaich- 
eadh  ìad  an  giùlain  a  dh-fheuchainn  an  robh  ìad 
a'  ceadachadh  dhoibh-fèin  ni  sam-bith  a  dheanamh 
nach  'eil  freagarrach  ri  bòrd  naomh  an  Tigh- 
earna. 

"  Ach  fèumaidh  duine  fios  a  bhi  aige  gu'n  do 
chreid  è  ann  an  Criosd,  chum  fios  'fhaotuinn 
gu'm  bheil  è  air  a  theàrnadh ;  ach  cha  dàna 
dliomh-sa  sin  a  ràdh  de  mo  thaobh  fèin,"  arsa 
iusa;  "sin  an  aon  dòigh  agus  an  dòigh  chumanta 
air  am  faigh  shiagh  fios  air,  agus  is  ì  sin  an  dòigh 
Sgriobtuireil,  ach  cha  dàna  dhomh-fèin  a  ràdh 
gur  ì  sin  amhàin  an  aon  dòigh,  no  idir  an  dòigh 
a's  feàrr. 

A  dhuine  ciod  a  tha  thu  nis  a'  cìallachadh  ? 
Ciod  an  dòigh  eile  b'urrainn  a  bhi  ànn  ?  Gabh- 
amaid  cùis-shàmhlachaidh.  Na'n  robh  ciontach, 
abair  duine  mòr,  fo  bhinn  a'  bhàis  airson  ceann- 
airc  a  rinn  è  an  aghaidh  rìgh  na  tìre,  ach  an  àit 
a  thoirt  amach  às  a'  phrìosan  gu  bhi  air  a  chroch- 
adh,  mar  thoill  è,  is  ànn  a  tha  litir-mhaitheanais 
air  a  sgriobhadh  agus  air  a  sèulachadh  le  làimh 
an  righ,  air  a  cur  ann  an  làimh  a'  chiontaich 
mhòir  sin,  ag  ìnnseadh  dhà  gu  soilleir  gu'm  bheil 
a  chionta  air  a  mhaitheadh  dhà  gu  saor,  agus 
gu'n  cuirear  fa  sgaoil  è  air  blll,  ma  ghabhas  è 
an  litir.  Faodaidh  tu  'bhi  cìnnteach  nach  ann 
màll  a  ghabhas  è  ris  an  teachdaireachd.  Lèum- 
aidh  è  air  a'  phàipeir,  glacar  leis  è  agus  cuiridh  è 
'n  a  bhroiUeach  è.  Grad-fhosgailear  anis  dorsan 
a'  phriosan,  bheirear  amach  am  piiosanach,  agus 
cuirear  è  'n  a  sheasamh  an  làthair  an  rìgh ; 
gabhaidh  an  righ  ris  gu  caoimhneil,  agus  bheir  è 
àit  suidhe  dhà  fagus  da-fein  aig  a  biiòrd,  agus 
tòisichidh  è  ri  còmhradh  ris  gu  saor,  sòlasach, 
'g  a  àrdachadh  gu  oifig  na's  àirde  na  bha  riamh 
aige,  agus  a'  cur  iomadli  onoir  air  nach  robh  aige 
roimhe  sin.  Am  b'urrainn  thus'  a  ràdh  ann  an 
ciìis  mar  sin,  gur  è  fios  a  bhi  aig  an  duine  mhòr 
gu'n  do  ghabh  è  an  litir  a  thugadli  d'a  ionnsaidh 
anns  a'phriosan,  an  aon  dòigh  air  am  b'  urrainn  èfios 
'fhaotuinn  gu'm  bheil  maitheanas  air  a  thoirt  dà  ? 
Nach  maith  a  f  haodar  a  ràdh,  'nuair  a  smuainichear 
air  maitheas  mòr,  air  caoimhneas  iongantach,  agus 
air  f  àbhar  luaclimhor  an  rìgh  do'n  duine  chiontach 
— sochairean  lìonmhor  a  f  huair  è  'us  è  gun  dùil  riu, 
agus  neo-airidh  orra — gu'n  robh  è  nis  agus  gu 
bràth    an   deigh    sin,   air  a  lìonadh  cho  mòr   le 

mothacbadh  tàingeil  air  maitheas  mòr  a  righ, 
ionnus  gur  gànn  a  smuainicheadh  è  gu  brath 
amhàin  air  gabhail  na  litreach  a  thugadh  dhà 
anns  a'  phrìosan  ?  Ach  am  bheil  teagamh  aige 
mu  f  hàbhar  a  rìgh  ?  Cha  n-'eil  idir.  Tha  gach 
nì  mu  'thimchioll,  gach  nì  'n  a  bheatha  fèin,  ag 
ìnnseadh  dhà  gach  là  nach  'eil  àit  teagaimh  idir 
ànn.  Mar  sin,  matà,  do  thaobh  na  cùis'  air  am 
bheil  sinn  a'  labhairt  an  so.  Tha  soisgeul  gràis 
Dhè  nis  a'  teachd  a  dh-ionnsuidh  na  muinntir  a 
tha  dùinte  'stigh  ann  am  prìosan  dubh,  dorch  a' 
pheacaidh,  agus  fo  chionta  'us  fo  dhìteadh,  agus 
tha  maitheanas  agus  saorsa  a  mhealtuinn  air  a 
thairgse  dhoibh  tre  Chriosd,  ma  dh-fhosgaileas 
lad  an  cridheachan  a  chum  an  teachdaireachd 
thaitneach  sin  a  ghabhail.  Agus  0  !  cia  freagar- 
rach,  cia  fàilteach  an  teachdaireachd  sin,  a'  teachd 
agus  ag  ìnnseadh  a  sgeòil  do'n  choguis  agus  do'n 
chridhe ;  agus  ìadsan  a  ghabhas  an  deadh  sgèul 
so,  chì  ìad  cia  iongantach  an  sgeul ;  gheibh  iad 
iongantas  a  ghràis  a'  sìor-f hàs  ànnta-fèin  ;  bheir- 
ear  astigh  leis  iad  fo  thrusgan  de  iomlanachd 
Chriosd,  agus  cuirear  'n  an  seasamh  an  làthair 
Dhè  ìad  ;  cuairtichear  ìad  le  boillsgeadh  soluis 
agus  gràidh  ;  fàilticliear  le  Dia  ìad  mar  a  chlànn 
fèin  le  tlachd  'us  taitneas  cho  mòr,  ionnus  gu'n 
glaodh  spiorad  na  h-uchd-mhacachd,  Abba,  Athair, 
gu  toileach,  aoibhneacli  's  an  taobh-stigh  dhiubh, 
Gu  dearbh  fàgar  cìnnteach  ìad  leis  gach  uile  ni  a 
chì  sùil  a'  chreidimh  gu'm  bheil  ìad  air  an  teas- 
airgirm  agus  tuilleadh — gu'm  bheil  ìad  air  an 
uchd-mhacachadh,  air  an  sèulachadh,  air  an 
ùngadh,  air  an  criìnadh — ionnus  nach  ruigear  a 
leas  a  ràdh  idir  gur  ann  o  fhios  gu'n  do  chreid 


DEARBH-BHEACHD    AIR    SLAINT.  69 

ìad  ann  an  Criosd,  amhàin  a  ta  fios  aca  gu'ni 
bheil  ìad  air  an  teàrnadh.  Gluaisidh  iad  anns  an 
t-solus  eadhon  mar  tha  Dia  's  an  t-solus.  G-abh- 
aidh  ìad  còmhnuidh  ann  an  Dia,  agus  gabhaidh 
Dia  còrahnuidh  ànnta-san  ;  agus  gheibh  iad  ann 
an  cuairt  am  beatha  spioradail  agus  ameasg  nan 
iongantas  nèamhaidh  a  chithear  ann  an  Criosd, 
dearbh-bheachd  cho  soilleir,  cìnnteach  air  am 
beatha  spìoradail  'sa  tha  aca  gu'm  bheil  ìad  anis 
beò  's  an  t-saoghal  so,  no  bithidh  ìad  gun  teagamh, 
gun  cheist  idir  air  a'  chùis.  Och  !  is  gànn  an 
àireamh  ann  ar  là,  agus  ann  ar  dùthaich-ne  a 
a  dh'ìarr  gu  dùrachdach,  dìchiollach  làn  dearbh- 
bheachd  air  slàint,  agus  mar  sin  a'  socrachadh  na 
ceista  mòire  so  eadar  an  anam  agus  Dia  !  Is  là 
laigse  so  !  Is  dearbhadh  brònach  so  gur  bochd,  ìosal 
a  gheibhear  ar  staid  araon  's  an  taobh-stigh  dhìnn 
agus  mu-n-cuairt  duinn  ! 

Tha  dòigh  na's  àirde  agus  na's  feàrr  ànn  air 
am  faighear  dearbh-bheachd,  na'n  dòigh  sin  a 
dh'ainmich  thus'  ag  ràdh,  "  Gu'm  fèum  duine 
fios  a  bhi  aige  gu'n  do  chreid  è  ann  an  Criosd, 
chum  fios  'f  haotuinn  gu'm  bheil  è  air  a  theàrnadh." 
Is  dòigh  làn  Sgriobtuireil  sin.  Ach  ciamar  a  tha 
fios  aige  duine  gur  creidmheach  è  ?  Ciamar  a 
thuigeas  mì  gu'm  bheil  comas  faicinn  agam  ?  An 
ann  le  mo  shùilean  a  thionndadh  astigh  ri  ciil  mo 
chinn,agìarraidhgun  fheumsealladh'fhaotuinn  de 
nanithibh  dorch  atha  anns  an  taobh-stigh  dheth  ? 
Gu  cìnnteach  cha  n-ànn.  Cha  n-f  haighear  sluagh 
cho  faoin,  neònach,  amaideach  ann  an  nithibh 
aimsireil,  's  a  gheibhear  ìad  ann  an  nithibh 
spioradail.     Is    maith    a   tha  fhios    againn  gu'n 

tilgear  amach  an  solus  'nuair  a  chuirear  an  t-sùil 
ann  an  toll  dorchadais.  Ach  fosgiam  mo  shùil  fo 
sholus  nèimh  agus  an  sin  tha  fios  agam  gu'm 
faicear  leam  gach  nì  mu-n-cuairt  dhomh.  A 
lèughadair  ionmhuinn,  is  è  Criosd  cuspair  a' 
chreidimh,  agus  Criosd  mar  tha  è  air  a  làn- 
f  hoillseachadh  dhuinn  ann  am  focal  Dhè.  Lèugh- 
am  am  focal  sin.  Eisdeam  an  fhianuis  sin. 
Nach  'eil  fhios  agam  co  acatha,  no  nach  'eil  mis' 
a'  creidsinn  na  fianuis  sin  ?  Gu  cìnnteach  fèum- 
aidh  an  dara  fios  a  bhi  agam.  Faodaidh  mì  mo 
shìth  fèin  a  mhilleadh,  agus  sòlas  m'anam'  a 
ghearradh  air  falbh  le  ceistibh  lìonmhor,  draghail 
gun  f  hèum  air  a'  chùis  so — ceistean  a  bhitheadh 
air  an  sgaradh  uam  gu  bràth  le  làn-ghabh.ail  gu 
dìleas,  toileach  ris  an  fhianuis  sin.  Ach  gun 
teagamh  fèumaidh  fios  a  bhi  aig  gach  neach  co 
aca  tha,  no  nach  'eil  è  nis  a'  creidsinn  anns  an 
fhianuis  sin.  "  An  tì  a  chreideas  ann  am  Mac 
Dhè  tha'n  f  hianuis  aige  ann-fèin."  1  Eàin  5.  10. 
Faodaidh  an  creidimh  so  a  bhi  làidir  ann  an  cuid, 
agus  lag  ann  an  cuid  eile,  ach  c'àit  air-bith  am 
faighear  è  air  a  laigead,  an  sin  "  tha  a'  bheatha 
MTiAiREANNACH."  Agus  an  so  ainmicliear  firinn 
mhòr  eile  a  chaidh  ainmeachadh  roimhe  so,  agus 
a  ta  ann  an  dlùth-cheangal  ris  an  deicheamh  rànn, 
"  Na  nithean  so  sgrìobh  mì  do  'ur  n-ionnsuidh,  a 
tha  'creidsinn  ann  an  ainm  Mhic  Dhè  ;  chum 
gu'm  bi  fios  agaibh  gu  bheil  a'  bheatha  mhaireann- 
ach  agaibh."  1  Eòin  5.  13.  Is  è  beachd  an 
Abstoil  gu'n  robh  fios  aig  an  t-sluagh,  gus  an 
robh  a  litir  air  a  sgrìobhadh  leis,  gu'n  do  chreid 
ìad  "  ann  an  ainm  Mhic  Dhè,"  agus  tha  è  'sgrìobh- 

adh  d'an  ionnsuidh  chum  gu'm  bi  fios  aca  gu'm 
bheil  a'  bheatha  mhaireannach  aca.  Gu'n  deònaich- 
eadh  Dia,  mata,  gu'm  faighear  an  fhios  so  leis 
gach  Criosduidh,  gun  dearbh-bheachd  a  lèughas 
an  leabhran  so,  agus  gu'm  bi  an  teagasg  so  mar 
sin  air  a  bheannachadh  d'a  anam  ! 


Leugh  an  Leabhran  so  artst  's  arìst. 


